Press Online :: Izložbe :: Niš Art Fondacija: Izložba "Mladi 2015" u Kući Legata\nNiš Art Fondacija: Izložba "Mladi 2015" u Kući Legata\nSvečano otvaranje izložbe „Mladi 2015“ biće održano danas, 18. juna u 19 časova u Galeriji Kuće Legata, (Kneza Mihaila 46).\nNa ovogodišnjem nacionalnom konkursu Niš Art Fondacije „Mladi 2015“ učestvovalo je 510 autora iz cele Srbije, a pristiglo je preko 1.500 radova. Žiri za ovogodišnji konkurs bio je u sastavu: Neda Arnerić, Mrđan Bajić i Kristina Ristić.\nNa otvaranju ove izložbe u Nišu 30. maja proglašeni su nagrađeni radovi.\nI nagrada - Damjan Kovačević, "Jagoš", sito boja na platnu, 250x170\nŽiri je jednoglasno odlučio da prvu nagradu (10.000 evra) na ovogodišnjem konkursu dodeli: za autentičnu crtačku fikcionalnost i sposobnost virtuoznog kreiranja vitalnih formi i evokativnih prostora koji u sadejstvu dosežu epsku ali personalnu izražajnost - Damjanu Kovačeviću za rad „Jagoš“.\nII nagrada - Ivan Šuletić, "Cityscape ll", ulje na platnu, 200x180\nDruga nagrada (5.000 evra) "za samosvojnu i opsesivnu slikarsku praksu, koja ponavljanjem fiksira trenutak rascepa individualne percepcije, doživljaja i gesta sa multiplikovanim svetom savremenosti" pripala je Ivanu Šuletiću za rad „CityscapeII“.\nIII nagrada - Ivana Milev "Rastezanje", kombinovana tehnika-žica i plastika 250x700x5\nTreću nagradu (3.000 evra) "za izdržljivost, upornost i kreativnost kojom banalne industrijske činjenice pretvara u visoko estetizovane, formalne vizuelne strukture novog plasticiteta i skulptoralnosti" dobila je Ivana Milev za rad „Rastezanje“.


Vaučeri važe za ugovore potpisane do 15. marta - Novosti - Turistički svet\nPravo na zamenska putovanja, takozvane vaučere, imaju putnici koji su potpisali ugovor sa agencijom do 15. marta, a te vaučere moći će da iskoriste do kraja sledeće godine, rekao je za Tanjug direktor YUTA Aleksandar Seničić.\n- Zamenska putovanja mogu da koriste kad god hoće, kad god se odluče, moraju biti u kontaktu sa svojom turističkom agencijom, to važi za sva putovanja za koja su potpisani ugovori do 15. marta - rekao je Seničić.\n- Važno je da vidimo kakav će odziv biti i kako će se razvijati situacija na terenu, od toga će zavisiti poitika cena. Ja ne verujem da može doći do nekog velikog poskupljenja, više sam mišljenja da može doći do smanjenja cena u određenim terminima ukoliko žele da popune postojeće kapacitete - rekao je Seničić.\n- Videćemo da li će hoteli moći da budu popunjeni u većem procentu od tih 50 do 60 odsto kakao se priča. Ukoliko bude tako, onda moramo biti spremni na to da neki hoteli neće biti otvoreni, jer im se finansijski neće isplatiti - kaže Seničić.\nTuristima će, ukoliko hoteli koje su odabrali ne budu radili, agencija će ponuditi alternativu, a u krajnjem slučaju mogu, oni mogu da traže vaučer.


Prva konkretna akcija potpisanog sporazuma biće Projekat sportskog usavršavanja trenera za sticanje treće kategorije po odredbama RINK konvencije.\n„Rukometni savez Srbije je u junu mesecu 2012. godine potpisao RINK Konvenciju, dokument koji podrazumeva uniformni sistem obrazovanja trenera u Evropi i međusobno priznavanje trenerskih licenci i kategorija među zemljama potpisnicama Rink Konvencije. RSS se opredelio da sa Fakultetom potpiše sporazum, jer već dugi niz godina sarađujemo. Do sad se za ovaj projekat prijavio 46 kandidata, nadam se da će ih biti više, a ovim projekatom omogućićemo trenerima da steknu treću kategoriju po Rink konvenciji, i sva prava koja im na osnovu toga pripadaju“, istakao je Božidar Đurković, generalni sekretar Rukometnog saveza Srbije.\nProf. dr Vladimir Koprivica veruje da će ova saradnja izbaciti nove generacije uspešnih trenera.\n„Svi sa Fakulteta se radujemo ovoj saradnji, jer će biti na nekim novim osnovama. Osnova svakog napretka je znanje i veština, zajedno sa RSS i našim potencijalima nadamo se da ćemo uspeti da dobijemo generacije trenera koji će uspešno raditi u ovom sportu. Da bismo ostali gde jesmo i otišli korak dalje moramo školovati trenere, i ovaj sporazum je jako bitan iz tog razloga“, rekao je Koprivica, dekan Fakulteta za sport i fizičko usavršavanje.\nProf. dr Srećko Jovanović istakao je zahvalnost što je Rukometni savez Srbije prepoznao kvalitet.\n„Mi smo sa RSS u nekom ranijem periodu potpisali sporazum koji nas je vodio kroz saradnju, sada smo napravili iskorak. Zahvalni smo što je RSS prepoznao da mi imamo kapacitet da ovaj program bude kvalitetan i da imamo mogućnost da ovaj kurs bude održan“, izjavio je Jovanović, rukovodilac centra za permanentno stručno usavršavanje kadrova u sportu.\nRok za prijavu polaznika produžen zbog velikog interesovanja je do 22. oktobra. Predavanja počinju u subotu, od 18. oktobra od devet sati u prostorijama Fakulteta za sport i fizičko obrazovanje.


BIH:Uhapšen osumnjičeni za ratni zločin\nPripadnici Državne agencije za istrage i zaštitu Bosne i Hercegovine (SIPA) uhapsili su danas na podrucju Konjica Jusufa Hadžajliju (1948), koji je osumnjicen da je počinio krivično djelo ratnog zloina protiv civilnog stanovništva, saopštilo je Tužilaštvo.\nHadžajlija je uhapšen, po nalogu tužioca iz Posebnog odjela za ratne zločine Tužilaštva BiH, zbog postojanja osnova sumnje da je u mjestu Trusina, opština Konjic, počinio krivično djelo ratnog zločina protiv civilnog stanovništva i ratnih zarobljenika.\nOsumnjiceni Hadžajlija, zvani Homeini, roden 12. aprila 1948. godine u Konjicu gdje je i nastanjen, pod istragom je Tužilaštva BiH i osumnjičen je za ratni zločin nad žrtvama hrvatske nacionalnosti u selu Trusina kod Konjica, koji je počinjen 16. aprila 1993. godine.\nU ovom periodu osumnjičeni je bio na dužnosti pomoćnika komandanta za sigurnost 45. Brdske brigade Armije BiH - Neretvica. Hadžajlija će tokom dana biti predat nadležnom tužiocu Posebnog odjela za ratne zlocine Tužilaštva BiH, koji će ga ispitati, nakon čega ce odlučiti da li će prema Sudu BiH pokrenuti prijedlog za određivanje pritvora.


B&F reč nedelje: Revizija finansijskih izveštaja - Biznis i Finansije\nHome\tVestiEkonomija\tB&F reč nedelje: Revizija finansijskih izveštaja\nPre desetak dana Državna revizorska institucija (DRI) došla je do gotovo neverovatnog podatka o greškama i nepravilnostima prilikom poršlogodišnjeg trošenja 743 milijarde dinara, odnosno 6,2 milijardi evra, iz državnog i drugih budžeta koji se pune novcem građana, i koji bi trebalo da služe unapređenju njihovih životnih uslova. Koja je to količina novca pokazuje i podatak da je u 2016. godini ukupan godišnji BDP Srbije iznosio nešto više od 30,5 milijardi evra, dakle da je petina budžeta utrošena pod, najblaže rečeno, sumnjivim okolnostima.\nZbog navedenih propusta DRI je podnela 512 prijava, od čega su 52 krivične prijave protiv odgovornih lica. Predsednik ove institucije Radoslav Sretenović je na sednici Odbora Skupštine Srbije za finansije, republički budžet i kontrolu trošenja javnih sredstava rekao da se 428 zahteva odnose na pokretanje prekršajnog postupka, 31 zahtev na pokretanje postupka za privredni prestup, a 28 informacija je dostavljeno tužilaštvu na dalje ispitivanje.\nOvo je definitivno jedan od najvećih iznosa nepravilnosti u istoriji merenja koruptivnih radnji u našoj zemlji, ali već naredne godine ćemo možda imati i veći s ozbirom na trend rasta iznosa nepravilno utrošenog javnog novca: prema godišnjim izveštajima DRI, u 2015. je ova brojka iznosila 3,1 milijardi evra, u 2016. već 3,5 milijardi a u prošle godine bila je duplo veća.\nDRI je inače sastavni deo mehanizma za borbu protiv korupcije ali sa ograničenim dometom jer ima manjak ovlašćenja kada je u pitanju procesuiranje počinilaca zloupotreba i novčanih manipulacija – njena uloga svodi se na predlaganje krivičnih prijava sudu ili tužilaštvu ukoliko je iznos nepravilno utrošenih sredstava veći od milion dinara. Iako je DRI otkrila više takvih slučajeva, broj pravosnažnih presuda je izetno mali.\nNjenom predsedniku Sretenoviću ovo je bio poslednji izveštaj pred odlazak u penziju. Skupština bi trebalo da izabere njegovog naslednika a kao kandidat za tu funkciju navodi se Duško Pejović, dosadašnji vrhovni revizor nadležan za sektor lokalne samouprave.\nU razgovoru za Insajder Pejović kaže da su kršenje Zakona o javnim nabavkama, trošenje novca mimo odobrenog budžeta, ignorisanje javnih konkursa, zakonskih procedura i dalje praksa i način na koji državne institucije i lokalne samouprave troše javna sredstva. Jedan od najvećih problema je, kako kaže, trošenje budžetskih sredstava mimo odobrenih programa.


Senat Univerziteta u Tuzli nezadovoljan Nacrtom zakona o visokom obrazovanju TK\nU Rektoratu Univerziteta u Tuzli dana, 29. aprila 2016. godine održana je press konferencija koja je imala za cilj da posredstvom medija upozna javnost sa katastrofalnim posljedicama koje će imati usvajanje predloženog Nacrta zakona o visokom obrazovanju TK na Tuzlanski kanton, grad Tuzlu, na sadašnje i buduće studente i akademsku zajednicu u cjelini.\nNa tematskoj sjednici Senata Univerziteta u Tuzli održanoj 29.04.2016. godine razmatran je Nacrt zakona o visokom obrazovanju TK.\nNa osnovu zaključaka naučno-nastavnih vijeća svih fakulteta i Akademije Univerziteta u Tuzli, Senat, kao najviše akademsko tijelo Univerziteta, izražava protest zbog načina donošenja Nacrta te javnost obavještava o sljedećem:\n1. Univerzitetu u Tuzli je 20.04.2016.godine, pet dana prije razmatranja Nacrta na Skupštini TK, na zahtjev menadžmenta Univerziteta u Tuzli, službenim putem dostavljen prijedlog Nacrta, koji je Skupština Tuzlanskog Kantona usvojila 25.04.2016. godine.\n2. Na istoj sjednici Skupštine TK određen je rok za javnu raspravu u trajanju od deset dana, od čega je samo šet radnih dana.\n3. Nacrt zakona je kreiran u tajnosti, bez učešća legitimnih predstavnika Univerziteta u Tuzli, kao najstarijeg i jedinog javnog univerziteta na Tuzlanskom kantonu.\n4. Nije poznat sastav niti akademske kompetencije komisije koja je kreirala Nacrt.\n5. Usvojeni Nacrt nije u skladu sa Okvirnim zakonom o visokom obrazovanju BiH, a što je navedeno kao ključni motiv i pravni osnov za kreiranje novog zakona.\n6. Zakonodavno pravna komisija Skupštine TK je dala primjedbe u 69 tačaka, čime je praktično dala negativno mišljenje na Nacrt.\n7. Komisija za obrazovanje, sport i mlade Skupštine TK takođe je dala negativno mišljenje.\n8. Članovima 47, 50, 52, 59, 60, 64 i 68 usvojenog Nacrta se u potpunosti ukidaju autonomija, akademske slobode Univerziteta u Tuzli, koje su zagarantovane Okvirnim zakonom BiH.\n9. Usvojeni Nacrt isključuje nas od evropskog visokoobrazovnog prostora zasnovanog na Bolonjskim principima i ECTS kreditnom sistemu.\n10. Skupština TK je osnivač Univerziteta u Tuzli. Usvojenim Nacrtom omogućava se privatizacija Univerziteta u Tuzli od strane postojećih privatnih visokoškolskih ustanova ili čak jednog fizičkog lica, što je u suprotnosti sa Okvirnim zakonom.\nBosna i Hercegovina je predala aplikaciju za pristup EU čije je jedno od poglavlja visoko obrazovanje. Usvojeni Nacrt je u suprotnosti i sa odredbama Evropske konvencije o zaštiti ljudskih i osnovnih sloboda, Preporukom o pristupu visokom obrazovanju, Preporukom o istraživačkom zadatku univerziteta, te konvencijama i deklaracijama navedenim u članu 2. Okvirnog zakona.\nOkvirni zakon ne sadrži sva poglavlja usvojenog Nacrta, iz čega proizilazi da je Vlada TK, kao predlagač Nacrta, izašla iz okvira svojih nadležnosti i pokušala da uredi više odredbi nego što je dozvoljeno i određeno Okvirnim zakonom, te na taj način narušila Autonomiju Univerziteta u Tuzli.\nOvako kreiran Zakon vodi potpunoj politizaciji rada Univerziteta u Tuzli, što bi na kraju vrlo vjerovatno rezultiralo ukidanjem javnog Univerziteta u Tuzli. Navedeno bi imalo nesagledive posljedice na Tuzlanski kanton, grad Tuzlu, na sadašnje i buduće studente i akademsku zajednicu uopšte.\nZbog svega naprijed iznesenog, Senat Univerziteta u Tuzli će u toku trajanja javne rasprave argumentovano iznijeti obrazloženja za izneseno, te očekuje od Vlade i Skupštine TK neusvajanje Zakona po predloženom Nacrtu.\nSenat Univerziteta traži formiranje zajedničke komisije sastavljene od legitimnih i ovlaštenih predstavnika Univerziteta u Tuzli, osnivača, te ostale akademske zajednice. Ovako formirana komisija će javno i transparentno izvršiti izradu kvalitetnog Zakona o visokom obrazovanju TK koji će biti usaglašen sa Okvirnim zakonom, Bolonjskim principima, te evropskim deklaracijama i konvencijama koje je potpisala Bosna i Hercegovina.


Raste poverenje građana u osiguranje - Bonitet\nPoplave sve veći rizik u Evropi i svetu\n“Kupovina osiguranja treba da bude laka i zabavna”\n„Najvažnije je da su građani, u ovim pandemijskim godinama, postali svesniji rizika kojima su izloženi i da sve više u osiguravajućim društvima vide svog partnera. Iako su im se potrebe izmenile, kao i svakodnevni život, osiguvači su to na vreme shvatili i brzom adaptacijom pokazali fleksibilnost. Time je učvršćeno poverenje kod građana, što utisak o uspešnoj godini, dodatno pojačava“, kaže Duško Jovanović, generalni sekretar Udruženja osiguravača Srbije u intervjuu za časopis „Svet osiguranja“.\nMora se priznati da se sa ovakvom krizom, kakvu je donela pandemija izazvana koronavirusom, nismo sreli u prethodnih 100 godina. Iako je pandemija gotovo svima donele probleme i minuse, sektor osiguranja je stabilan i beleži rast. Ukupna premija je na kraju drugog kvartala ove godine iznosila nešto više od 60 milijardi dinara, što je rast od 8,2% u odnosu na isti prošlogodišnji period. Podsetiću da je na kraju 2020. godine, premija dostigla nivo od oko 110 milijardi dinara i da je to bio rast od 2,3% u odnosu na godinu dana ranije, iako je to bila prva „pandemijska“ godina. U prvoj polovini ove godine beležimo i poboljšanje strukture premije zbog blagog rasta učešća životnih osiguranja. Tehničke rezerve, koje pokazuju sposobnost društava da isplaćuje štete, na nivou su od oko 220 milijardi dinara. Ono što našim klijentima, građanima, treba da bude najvažnije je da su sredstva investirana u skladu sa zakonom i ne moraju da brinu da li će osiguravajuća društva biti sposobna da ispunjavaju sve svoje obaveze.\nNaša je iskrena želja i nada da će ovi Srpski dani osiguranja biti održani u klasičnom formatu, u hotelu „Izvor“ u Aranđelovcu, sa 20-ak predavača i oko 200 učesnika. Tako ih i pripremamo u ovom trenutku. Nadamo se da ćemo biti u mogućnosti da uživo organizujemo Konferenciju, ali se pripremamo i za ostale varijante. Svakako, ispratićemo sve preporuke Kriznog štaba i Vlade Srbije. Što se tiče naših prijatelja iz regiona i inostranstva, svi su radi da ponovo dođu i budu učesnici Srpskih dana osiguranja i još nam niko nije rekao suprotno. Imamo potvrdu učešća predstavnika Svetske banke i drugih relevantnih institucija iz oblasti finansija i osiguranja.\nGlavne teme petih Srpskih dana osiguranja\nPrethodni tekstŠta to zaposlene čini srećnim, firmama donosi novac, a ne košta ništa?\nSledeći tekstZašto je Drašković svoju firmu oterao u stečaj?


Dačićeva ideja uplašila Zapad – BiGportal.ba\nSa Kosova su na ovo navrle više nego negativne reakcije, a sa Zapada opaske da je “Dačićev prijedlog probni balon Beograda”. Stefan Surlić sa Fakulteta političkih nauka kaže da postoji jedna vrsta straha koji dolazi sa svih strana, da će novo razgraničenje otvoriti “Pandorinu kutiju”.\n“Zapad misli da je kosovska priča završena i da Srbija ima manevarski prostor da ne prizna nezavisno Kosovo, ali da bi trebalo da prihvati činjenicu da je Kosovo na međunarodnom nivou predstavljeno. Ideja o srpsko-albanskom razgraničenju u stvari stavlja po strani Kosovo i inicira dijalog između Beograda i Tirane”, objašnjava Surlić.\n“Dobro je što je u javnosti pokrenut dijalog o Kosovu i što se čuju različite ideje. Zanimljivo je, a to je primetio i Vučić, da je dosad samo moja ideja o razgovorima o razgraničenju na ono što je srpsko i ono što je albansko izazvala veliku nervozu na mnogim stranama”, rekao je Dačić.\n“Tada ćemo izaći sa našim viđenjem rešenja, da li će se to nekom svideti ili ne, da li će to neko koristiti ili ne, to već nije na nama”, rekao je Ljajić.


Protest u Beogradu: Najuporniji šetali i po kiši\nOsvježeno 20. april/travanj, 2017.\nJedan od transparenata sa protesta\nUprkos kiši i hladnom vremenu, oko 200 najupornijih građana prošetalo je i u četvrtak ulicama Beograda na "Protestu protiv diktature".\nTokom šetnje od Narodne skupštine. preko Takovske i Svetogorske ulice, demonstrante su predvodili dobošari a učesnici protesta su, uz transparente "Protiv terora vlasti", "Car je go", "Sviraj kraj – kulturom protiv diktature" uzvikivali i "Dole diktatura", "Onesvesti se", "Izađite napolje", "Padni mi na grudi Nebojša", "Hoćemo uživo".\nIspred zgrade Radio-televizije Srbije okupljeni su održali minut ćutanja za Rašu Popova, dečjeg pisca, koji je preminuo u sredu u Beogradu.\nVIDEO: Šetnjom i poezijom 'protiv diktature'\nŠetnjom i poezijom 'protiv diktature'\nNa samom početku okupljanja, koje je kao i prethodnih dana počelo ispred parlamenta, došlo je do manjeg incidenta, u kojem je učestvovao Simo Spasić, predsednik Udruženja kidnapovanih i ubijenih Srba sa Kosova, koji je i idejni tvorac takozvanog "zida plača", panoa postavljenih ispred Skupštine na kojima su ispisana imena ubijenih i nestalih Srba.\nSpasić je tražio od okupljenih da se premeste na drugu lokaciju i uzvikivao parolu "Uhapsite Tačija" (Hašim Tači, predsednik Kosova, priim. RSE.)\nPosle kraće rasprave sa Spasićem, demonstranti su se premestili na ulicu.\nNovo opkupljanje najavljeno je za petak.\nDrugog dana zasedanja parlamenta, koji je bio na pauzi od raspisivanja predsedničkih izbora 2. marta, poslanik i predsednik Nove stranke Zoran Živković pozvao je studente koji protestuju da sednicu Skupštine Srbije prate sa balkona, što su oni odbili i poručili da njihova kritika nije upućena samo predstavnicima vlasti već i opoziciji.\n"Budući da u Skupštini zasedaju oni koji su izabrani na parlamentarnim izborima, na kojima su ljudi posrednim i neposrednim ucenama bili prinuđeni da glasaju za vladajuću koaliciju, a da su predsednički izbori potvrdili nastavak ove prakse, smatramo da su od početka protesta ulice mesto sa kog šaljemo poruku da su naše generacije nezadovoljne činjenicom da živimo u neizvesnosti i siromaštvu", poručili su studenti u saopštenju.\nStudenti su takođe naveli da opoziciju ne vide kao suštinski drugačiju u odnosu na vladajuću koaliciju sve dok svojim rezultatima ne ubedi u suprotno.\n"Budući da sve postojeće stranke nemaju socijalnu bazu kojoj bi bile odgovorne za (ne)sprovođenje određene politike, diskusija u Skupštini svodi se na retoričke veštine, te nema značajnijeg uticaja na to da li će ljudi u ovoj zemlji imati radna mesta, odnosno plate i penzije takve da ne moraju da strepe da li će svakog meseca spojiti kraj s krajem", naveli su studenti.\nDemonstranti traže smenjivanje "političke elite" na čelu sa Vučićem, fer i slobodne izbore, smenjivanje članova Republičke izborne komisije i Regulatornog tela za elektronske medije, slobodu medija i razrešenje "svih korumpiranih funkcionera".


10-03-2020 15:03 Srbija Politika\nPredsednik Stranke slobode i pravde (SSP) Dragan Đilas rekao je danas da vlast umesto što napada ljude iz opozicije, treba da prizna da se ponela neozbiljno, i da počne da radi na smanjivanju posledica širenja korona virusa\n"Posledice će, osim po zdravlje ljudi, biti razarajuće i po svetsku ekonomiju. Najteže posledice recesije osetiće građani najsiromašnijih zemalja poput Srbije", upozorio je Đilas.\nOn je poručio da Vlada, "umesto besmislenih izjava tipa 'korona je smešna'", mora odmah da stvori dva plana.\n"Prvi, kako će se sačuvati zdravlje i životi ljudi i drugi, kako će se pomoći ljudima u vremenu koje dolazi", poručio je on.\nTo podrazumeva, kako je naveo, kontrole na graničnim prelazima, otkazivanje skupova u zatvorenim prostorima i jasna uputstva kome i gde da se jave građani koji sumnjaju da su oboleli.\n"Smanjenje privredne aktivnosti će sasvim sigurno jedan deo ljudi, nadam se privremeno, ostaviti bez posla. Smanjiće se potrebe za čelikom, bakrom, proizvodima metalske industrije, auto delovima", rekao je Đilas.\nOn je dodao i da je potrebno je imati jasan plan kako minimizirati posledice štete, održati proizvodnju koliko je moguće, obezbediti sredstva za pomoć firmama, i zaposlenima.\nPročitajte OVDE zašto raste uznemirenost u Srbiji zbog korona virusa.\nTESTIRANO 117 LJUDI: Potvrđen peti slučaj korona virusa u Srbiji


Turistička organizacija Vojvodine dobija prvi savremeni info-centar - Radio televizija Pančevo\nTuristička organizacija Vojvodine dobija prvi savremeni info-centar\n12. januara 2019. 12. januara 2019. 0538\nTuristička organizacija Vojvodine otvoriće prvi savremeni turistički info-centar u Pokrajini, 21. januara 2019. godine u 12 časova. Info-centar, koji se nalazi na Bulevaru Mihajla Pupina 18, u Novom Sadu, projekat je od značaja turističkog i privrednog razvoja Republike Srbije, a naročito Pokrajine, budući da će znatno doprineti promociji bogate turističke ponude Vojvodine.\nIzgradnju info-centra koji se prostire na 118 kvadratnih metara, finansirala je Vlada AP Vojvodine, dok je Ministarstvo trgovine, turizma i telekomunikacija izdvojilo sredstva za njegovo opremanje. Reč je o projektu vrednom 16 000 000 dinara. Njime se, prema oceni organizatora, pravi značajan razvojni iskorak u kontekstu turizma, jedne od najbrže rastuće privredne grane u Srbiji.\nOtvaranjem info-centra svih 45 gradova i opština koji ulaze u sastav Vojvodine biće predstavljeni na jednom mestu. Posetioci će u njemu moći da dobiju sve informacije o brojnim atrakcijama, lokalitetima, znamenitostima koje mogu posetiti u Pokrajini. Spomenici kulturnog nasleđa, multukulturalnost, arheološka nalazišta, dvorci, tvrđave, raznovrsna prirodna bogatstva i specijalni rezervati prirode, jedinstveni vinski putevi – sve to biće predstavljeno putem štampanih materijala – brošura, flajera, promo-filmova, do kojih će posetioci moći da dođu u info-centru, kao i putem mobilne aplikacije. Posetioci će moći da nabave neke od autohtonih vojvođanskih vrsta vina kao i autentične suvenire koji će se prodavati u suvenirnici info-centra.


Senator Ričard Blumental, demokrata iz Konektikata, govori na pretresu na Kapitol Hilu sa pravnicima tehnoloških kompanija.\nNa Kapitol Hilu održan je buran pretres na kojem su senatori oštro ispitivali predstavnike Fesjbuka, Tvitera i Gugla o ruskom korišćenju njihovih platformi za širenje dezinformacija na predsedničkim izborima 2016. kao i naporima koje ulažu da spreče da se takva zloupotreba ponovi.\nPredsedavajući senatskog odbora za obaveštajna pitanja, republikanac Ričard Bur, rekao je pravnicima tehnoloških giganta da “moraju da rade bolje da bi zaštili američki narod i sve svoje korisnike od takvih vrsta manipulacije.” Demokratska senatorka iz Kalifornije Dajen Fajnstajn ocenila je da je reč o “kataklizmičnoj promeni jer postoji velika strana sila dovoljno sofisticirana i sposobna da se uključi u američke predsedničke izbore i poseje razdor širom zemlje. Ona je zaključila da kompanije za društvene medije snose krajnju odgovornost za materijal koji se objavljuje na njihovim sajtovima.\nFejsbuk, Tviter i Gugl su priznali da su pojedinci čiji trag vodi ka Rusiji koristili lažne naloge i druge taktike da širi zapaljive poruke i lažne reklame koje su dospele do miliona Amerikanaca 2015. i 2016. Pravnici tih kompanija naglasili su da ozbiljno shvataju problem i da agresivno rade na njegovom rešavanju.\n"Svi ti lažni strani nalozi i stranice su prekršili našu politiku i mi smo ih uklonili”, naveo je pravnik Fejsbuka Kolin Streč. “Ubuduće, imaćemo značajne investicije, počeli smo da angažujemo dodatne revizore reklama i oglasa, uvodimo veće restrikcije za sadržinu oglasa, pokrenuli smo nove metode da poboljšamo transparentnost i tražićemo dokumentaciju od kupaca političkog propagandnog materijala.”\nStreč je dodao da su lažne reklame “činile sasvim mali procenat ukupnog sadržaja na Fejsbuku ali svaka brojka je prevelika”.\nRepublikanci u odboru su se koncentrisali na podatke sa platformi društvenih medija koji pokazuju da je ruska kampanja dezinformacija prethodila nominaciji Donalda Trampa za kandidata Republikanske partije prošle godine, što nagoveštava da je osnovni cilj Moskve bio da podrije američku demokratiju a ne samo izabere Trampa za predsednika.\n“To je mnogo šire od samo izbora 2016”, rekao je senator Džejms Riš.\nSvedoci na pretresu su se saglasili. “Velika većina materijala koju smo videli je bila usmerena na izazivanje podela u društvu više nego direktno na izbore”, rekao je predstavnik Gugla Kent Voker.\nDemokrate su, za to vreme, optužile tehnološke gigante da nisu dovoljno brzo spoznali i počeli da se bore protiv strane pretnje.


Švarm: Tvorac lažnih vesti u Srbiji je državna politika | EurActiv Serbia\nOdgovorni urednik nedeljnika "Vreme" Filip Švarm izjavio je da tvorac lažnih vesti u Srbiji jeste državna politika a da je publika sluđena i u nekim slučajevima prepoznaje lažne vesti dok u nekima ne.\nNa onlajn konferenciji "Epidemija lažnih vesti" 11. februara, Švarm je kazao da veliki broj građana na medije gleda kao na vid rijalitija.\nOn je naveo da se predsednik Srbije Aleksandar Vučić građanima obraća u vidu učesnika rijalitija, sa većim akcentom na načinu govora nego na izgovorenom zbog, kako je kazao, "da li je bio ljut, na koga je bio ljut i slično".\nNa konferenciji je predstavljeno istraživanje "Spoljnopolitičke posledice kovid-19 krize po Srbiju" koje je sproveo Savet za strateške politike (CFSP) uz podršku ambasade SAD. Prema rezultatima istraživanja, na naslovnim stranama srpskih dnevnih novina gotovo svaki šesti naslov objavljen tokom 2020. godine bio je lažna vest, a najveći broj lažnih vesti kreirao je list Večernje novosti.\nDirektor i glavni urednik agencije Beta Radomir Diklić kazao je da tabloidi nemaju kapaciteta da kreiraju lažne vesti mnogo dalje od "velikog naslova koji zauzima najveći deo stranice novina", dok Politika i Večernje novosti takav kapacitet imaju i koriste ga kako bi služili režimu na spoljno-političkom planu.\n"Imamo situaciju u kojoj ne možemo reći šta će sutra predsednik da predstavi kao naše prioritete u spoljno-političkoj strategiji", naveo je on.\nDiklić je rekao da je bivši američki predsednik Donald Tramp, između ostalog, "na kovidu pao", dok se Vučić trudi da iskoristi kovid krizu kako bi zadržao vlast i veće poverenje građana.\nDiklić je ocenio i da nigde u svetu visoki državni funkcioneri ne dočekuju "sanduk sa vakcinama".\nGlavna urednica Novog magazina Nadežda Gaće kazala je da doček premijerke Brnabić kineskih vakcina, u sredu uveče, nije imao za cilj da se "dodvori građanima" Srbije već liderima zemalja iz kojih stižu kontinenti vakcina.\nDirektor i glavni urednik Foneta Zoran Sekulić kazao je da lažne vesti ne moraju uvek da imaju negativnu konotaciju i da su "projektni zadaci" medija podeljeni, da se iz "nekih centara moći" koordinira šta će se gde pojaviti na naslovnim stranama.\nPrema njegovim rečima, Politika i Večernje novosti kao ciljnu grupu imaju "srednju klasu i donosioce odluka".\nOn je izneo podatak da se svega 15% tekstova o Evropskoj uniji bavi pitanjem pristupa Srbije.\nIstraživanje je pokazalo da su na naslovnim stranama kao glavna tema najzastupljenije bile vesti vezane za korona virus - ukupno 26,9% i dnevna politika - 17,5%, a od velikih spoljnopolitičkih partnera najzastupljenije su bile SAD 170 puta, Rusija 84 puta i EU - 50 puta.\nAnalizom su obuhvaćene 2.673 naslovne strane pet dnevnih novina - Večernje novosti, Danas, Blic, Kurir, Politika, Informer, Alo i Srpski telegraf, od 1. januara do 31. decembra 2020.


Kako je navedeno, trasa autoputa na srpskoj strani je već gotova i nalazi se na samo nekoliko kilometara od granice između Srbije i Bugarske.\n"Srpski deo autoputa je već u Dimitrovgradu, jedan ili dva kilometara od srpsko-bugarske granice. Do jeseni autoput će biti završen do granice i potpuno završen", najavila je Mihajlović posle sastanka sa bugarskim kolegom u Dimitrovgradu.\nBugarski ministar Želiazkov je rekao da su radovi na bugarskoj strani deonice autoputa u toku te da je njihov cilj da autoput na bugarskoj strani završe do kraja 2021. godine.\nAmbasador Bugarske u Srbiji Radko Vlajkov rekao je da je imao priliku da pokaže kako dva ministra govore istim jezikom, jezikom povezivanja koji je u interesu gradjana.\nDve zemlje će, takođe, raditi na ubrzanoj elektrifikaciji pruge.


Dyson AM 09 WH SV ventilator cena, cene Srbija, prodaja Beograd Novi Sad Niš\nDyson AM 09 WH SV ventilator cene\ncena od 47.099,00 do 47.499,00 din | prodavnica (5)\nEPonuda nije internet prodavnica već Vam omogućava da brzo i lako nađete Dyson AM 09 WH SV ventilator po najjeftinijoj ceni. Naš cilj je da kupci budu što bolje informisani o ponudi Dyson ventilator AM 09 WH SV na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Dyson Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dyson AM 09 WH SV ventilator sa PRODAVCEM. EPonuda ne može da garantuje potpunu tačnost specifikacije i slika za Dyson AM 09 WH SV ventilator. Pre kupovine, podatke za Dyson ventilator AM 09 WH SV proverite na sajtu PROIZVOĐAČA.


Podmornica USS Illinois vraća se u bazu Pearl Harbor-Hickam, 13. septembar 2021.\nAustralija je napravila "ogromnu" diplomatsku grešku pošto je odustala od narudžbe francuskih podmornica, vrijedne više milijardi dolara, zbog alternativnog dogovora sa SAD i Britanijom, poručio je u subotu francuski ambasador u Canberri, Jean-Pierre Thebault.\nAustralija je u četvrtak saopštila da će odustati od svog dogovora iz 2016. godine sa francuskom Pomorskom grupom o gradnji flote konvencionalnih podmornica i da će, umjesto toga, izgraditi najmanje osam nukleranih podmornica sa američkom i britanskom tehnologijom, poslije postizanja trilateralnog bezbjednosnog partnerstva.\nPotez je izazvao bijes u Francuskoj, NATO saveznici SAD i Britanije, koja je opozvala svoje ambasadore u Washingtonu i Canberri, a takođe je razljutio Kinu, veliku silu u indopacifičkom regionu.\nMalezija je u subotu saopštila da bi odluka Canberre da gradi nuklearne podmornice mogla da pokrene regionalnu trku u nuklearnom naoružanju, što je pitanje koje brine i Peking.\n"To će druge zemlje navesti da se još agresivnije ponašaju u regionu, posebno u Južnom kineskom moru", rekao je malezijski premijer, koji nije direktno pomenuo Kinu.\nSpoljna politika Pekinga u regionu je sve agresivnija, posebno njeno pretendovanje na sporne teritorije u Južnom kineskom moru, bogatom prirodnim resursima. Malezija i sama polaže pravo na neke od tih morskih teritorija.\n"Ovo je velika greška, veoma loše ponašanje prema partnerima - posebno što u pitanju nije bio ugovor, nego partnerstvo koje treba da je zasnovano na povjerenju, međusobnom razumijevanju i iskrenosti", rekao je francuski ambasador novinarima u Canberri pred povratak u Pariz.\nFrancuski ambasador u Australiji ean-Pierre Thebault dolazi na aerodrom u Sydneyju u subotu, 18. septembra 2021.\nFrancuska je prethodno otkazivanje dogovora - koji je 2016. procijenjen na 40 milijardi dolara, a veruje se da danas vrijedi mnogo više - opisala kao "nož u leđa".\nPortparol State Departmenta Ned Price izjavio je da je Francuska "ključni saveznik" i da će SAD narednih dana raditi na tome da razriješe nesuglasice.\nAustralija je saopštila da žali zbog povlačenja francuskog ambasadora, da cijeni svoj odnos sa Francuskom i da će nastaviti da sarađuje sa vladom u Parizu u drugim oblastima.\n"Australija razumije duboko razočarenje Francuske našom odlukom, koja je donijeta u skladu sa našim jasnim i otvorenim interesima nacionalne bezbjednosti", rekla je portparolka ministarstva spoljnih poslova Marise Payne u subotu.\nAmbasador Thebault izjavio je da sa žaljenjem napušta Australiju, ali je dodao da je potrebno da se "preispitaju bilateralni odnosi".\nSpor Pariza i Canberre je najniža tačka u njihovim odnosima od 1995, kada je Australija protestovala zbog odluke Francuske da nastavi nuklearne probe u Južnom Pacifiku, i opozvala svog ambasadora na konsultacije.\nJavno mnijenje u Francuskoj, gdje predsednik Emmanuel Macron treba da se takmiči za drugi mandat na izborima sljedeće godine, također kritikuje Australiju i SAD.


U Tunisu počeo samit UN o o budućnosti informatičkog društva\nNeposredno pred početak susreta dogovoreno je da sistem adresiranja na internetu bude u nadležnosti Sjedinjenih država, čime su svoreni uslovi da učesnici skupa više pažnje posvete razmatranju mogućnosti povezivanja siromašnih zemalja u globalnu mrežu.\nDogovor postignut u utorak uveče podrazumijeva da će internetom i ubuduće upravljati kalifornijska organizacija ICANN, što je akronim za engleski naziv Internet korporacije za dodjelu naziva i brojeva. Riječ je o organizaciji koja je, inače, pod jurisdikcijom američkog Sekretarijata za ekonomiju.\nNekoliko država, uključujući Kinu i Iran, tražilo je da međunarodna institucija pod okriljem UN reguliše internet. Vašington međutim tvrdi da bi takva agencija ugrozila inovacije i povećala mogućnost da nedemokratski režimi cenzurišu globalnu mrežu. EU je predlagala kompromis koji je predviđao da određeni međunarodni forum odredi način na koji će se upravljati internetom.\nAmerički zvaničnici kažu da se postignutim sporazumom izbjegava prenos upravljanja internetom na UN, a da će međunarodni forum u kojem će biti predstavnici vlada, privatnog sektora i civilnog društva i čije odluke neće biti obavezujuće, tražiti rješenja za probleme poput internet kriminala, distribucije kompjuterskih virusa i takozvane «džank» elektronske pošte.\nPomoćniik američkog sekretara za ekonomiju Majkl Galager kaže da sporazum obezbjeđuje da svakodnevne internet operacije i dalje budu u nadležnosti privatnog sektora i organizacije ICANN.\nSporazum predstavlja veliki uspjeh privatnog sektora i velih uspjeh za budućnost interneta, koja počiva na svakodnevnoj inovaciji, kaže Galager.\nUčesnici samita, prvobitno planiranog sa ciljem da se premoste razlike nerazvijenih i izuzetno razvijenih informatičkih društava, sada se mogu u potpunosti posvetiti tom zadatku.\nPrije dvije godine na sličnom samitu u Ženevi, dogovoreno je da se internet učini apsolutno dostupnim, ali zvaničnici UN kažu da je sada svega 14 odsto svjetske populacije povezano sa internetom. Dobrovoljni fond, formiran kako bi se finansirali projketi informatičkog razvoja u nerazvijenim državama, prikupio je skromnih 6 miliona dolara. Generalni sekretar UN Kofi Anan rekao je otvarajući samit da potrebno prikupiti mnogo više novca i preći sa dijagnostičke na fazu realizacije projekta prevazilaženja jaza među bogatim i siromašnim informatičkim društvima.


Francuski predsednik povlači KONKRETAN POTEZ: Makron imenuje izaslanika za Zapadni Balkan i rešava pitanje KOSOVA – Portal za sve nacije i sve generacije\nHome / Vijesti / Francuski predsednik povlači KONKRETAN POTEZ: Makron imenuje izaslanika za Zapadni Balkan i rešava pitanje KOSOVA\nadmin Juli 18, 2019\tVijesti Leave a comment 162 Views\nFransucki predsednik Emanuel Makron planira da imenuje specijalnog izaslanika za Zapadni Balkan koji će imati aktivnu ulogu u rešavanju kosovskog problema\nMakron je tokom dvodnevne posete Beogradu o svojoj nameri da imenuje specijalnog izaslanika obavestio i predsednika Srbije Aleksandra Vučića. On ima nameru da se aktivnije angažuje u ovom regionu.\n– Francuska želi da preuzme ključnu ulogu u rešavanju problema između Beograda i Prištine. Pošto zbog brojnih obaveza sam ne može na dnevnom nivou da se bavi rasplitanjem kosovskog čvora, ima nameru da u narednom periodu nađe čoveka od povereja koji će biti zadužena za taj deo Evrope. Biće to francuski izaslanik za Zapadni Balkan. Makron će zahvaljujući toj novoj figuri praktično učvrstiti svoj uticaj u regionu – kaže izvor iz diplomatskih krugova u Parizu.\nOčigledno je bilo da je Makronovoj poseti Beogradu prethodila ozbiljna priprema. To što je odlučio da dođe samo u Beograd, pa još da prenoći u našoj prestonici, to što se građanima okupljenim na Kalemegdanu obratio na srpskom i što je održao emocijama nabijen govor, nije slučajno. Sigurno je da je jedan od razloga taj što je odnosom Srbije i Francuske kroz istoriju dobro upoznat, ali svako ko misli da je samo posredi, naivan je.\nŠta je Makronova namera?\nNemačka kancelarka Angela Merkel sprema se krajem godine za penziju zbog narušenog zdravstvenog stanja, a njenim odlaskom ostaće upražnjeno mesto “glavnog” u Evropi. Nije tajna da francuski predsednik ima takve ambicije i da u narednim godinama ima nameru da preuzme kontrolu nad Starim kontinentom. Otuda i poseta Srbiji i to baš takva kakva je bila.\nŠto se Srbije tiče, jačanje uloge Francuske u Evropi, pa i posredovanje u dijalogu Beograda i Prištine, nama bi išlo naruku. Ne zbog Makronove ljubavi prema Srbiji, jer je reč o veoma racionalnom političaru, već zbog njegovog veoma lošeg odnosa prema kosovsim Albancima, odnosno prema njihovom rukovodstvu u Prištini.\nMakron je tokom posete Beogradu rekao da će u najskorije vreme organizovati sastanak srpskog državnog vrha predvođenog Vučićem, predstavnika vlasti u Prištini i da će na njemu biti on i Angela Merkel.\nPredsednik Vučić je izjavio da očekuje da taj sastanak bude u septembru, a kako se nezvanično saznaje do susreta bi trebalo da dođe početkom tog meseca.\n– Pošto je povlačenje Angele Merkel sve izvesnije, Makron ne želi da je isključi iz celog procesa jer je učestvovala od početka i bila je veoma zainteresovana. Zato bi dve strane uz predsednika Makrona i kancelarku Merkel već u prvim danima septembra trebalo opet da sednu za isti sto – navodi sagovornik.\nPrevious VESIĆU PREKOPAO SI CEO BEOGRAD! Bule Goncić iskritikovao zamenika gradonačelnika zbog radova!\nNext VLADIMIR NAS JE NAPUSTIO: Pilot iz Ečke NIJE IZDRŽAO\nSANJA MARINKOVIĆ OSTALA U ČUDU: Voditeljica i gosti se zaprepastili kada su ugledali da čovjek iz publike usred emisije…\nLJILJANA BLAGOJEVIĆ: Porodilišta krcata nema mesta a vi gradite fontane\nNovi ruski borbeni avion “PAK-FA” dobio još jednu sposobnost koja je zaledila Pentagon\nZASTRAŠUJUĆA MOĆ RUSKE VOJSKE: Stiže još jedno SUPER ORUŽJE SU-35S sa novom opremom


Gazimestan - Blic Online\nPolicija na Kosovu je pronašla 15 kilograma eksploziva u blizini spomenika na Gazimestanu.\nPredsednik Srbije Aleksandar Vučić obratio se danas, drugog dana boravka na Kosovu, brojnim okupljenim Srbima na trgu u Kosovskoj Mitrovici.\nSlobodan Milošević je i Gazimestanom i kasnijom politikom udaljio Kosovo od Srbije, zauzeo populistički stav i raspalio kosovski sukob, dok Aleksandar Vučić ide da potraži pomoć i čuje reakcije na njegov predlog - kaže za “Blic” Bojan Klačar.\n"VUČIĆU, NAMETNUO SI NAM NEROTKINJU" Skandalozan govor penzionisanog vladike na Gazimestanu (VIDEO)\nPenzionisani episkop zahumsko-hercegovački i primorski Atanasije Jevtić juče je na Gazimestanu kritikovao predsednika Aleksandra Vučića, i to zbog toga što je predložio Anu Brnabić za premijera.\n"Vidovdan 1989. godine bio je vreme najveće moći Slobodana Miloševića, dan kada je Srbima obećao Kosovo, državu, dostojanstvo... Deset godina kasnije, srpska vojska povukla se sa Kosova.\nMnogo je anegdota, poznatih i nepoznatih priča, koje su se ispredale o porodici Milošević-Marković, kao vladarima Srbije u najtežim godinama koje pamte današnje generacije. Sa takvim oreolom, logično je, garantovano je mesto i u vicevima, ali i u tračevima.\nO njegovoj PROSIDBI NA GAZIMESTANU bruji Srbija, a Stefan otkriva zbog čega je to uradio\nStefan Vasiljević iz Beograda, koji je u ponedeljak zaprosio svoju devojku Jovanu Stanković u oklopu Miloša Obilića na Gazimestanu, za "Blic" je otkrio kako je došao na ideju da verenički prsten devojci uruči na baš ovakav način.\nHaradinaj: Albancima palim u Kosovskom boju treba podići spomenik na Gazimestanu\nLider Alijanse za budućnost Kosova Ramuš Haradinaj pokrenuo je danas inicijativu da se na Gazimestanu podigne spomenik Albancima stradalim u Kosovskom boju za koji je naveo da je jedan od najvažnijih u istoriji Kosova i Balkana.\nU severnom delu Kosovske Mitrovice večeras je u centru grada postavljen spomenik knezu Lazaru.\nPosebne mere bezbednosti zbog skupa na Gazimestanu\nKosovska policija je pripremila poseban plan bezbednosti povodom najavljenog okupljanja Srba na Gazimestanu, gde će u nedelju, 28. juna, biti obeležena godišnjica Kosovskog boja, rečeno je u policiji.\nUhapšen mladić koji je bacio petardu tokom Nikolićevog govora na Gazimestanu\nPripadnici Ministarstva unutrašnjih poslova i PU za grad Beograd, u saradnji sa Višim javnim tužilaštvom u Beogradu, uhapsili su i odredili zadržavanje do 48 sati M. T. (29) iz Beograda, zbog sumnje da je bacio petardu na skupu na Gazimestanu, gde je govorio i predsednik Srbije Tomislav Nikolić.\nNikolić odgovara na skandiranje: Da su ovako i Lazaru zviždali...\nGovor predsednika Srbije Tomislava Nikolića pred Spomenikom palim srpskim junacima u Kosovskom boju na Gazimestanu, danas je prekinut zbog uvredljivog skandiranja grupe mladih.\nVIDOVDAN Srbija se danas seća Lazara Hrebeljanovića i Boja na Kosovu\nU Srbiji se obeležava Vidovdan kao pomen na stradanje Srba i kneza Lazara Hrebeljanovića u bici protiv turske vojske na Kosovu polju 1389. godine, a državna ceremonija, koju će predvoditi predsednik Srbije Tomislav Nikolić, biće održana kod Spomenika kosovskim junacima u Kruševcu.\nNikolić na Gazimestanu za Vidovdan\nPredsednik Srbije Tomislav Nikolić položiće sutra u 12.00 venac na spomen obeležju kosovskim junacima na Gazimestanu povodom obeležavanja 625. godišnjice boja na Kosovu.\nOtac Sava: Albanci masovno kamenuju školske autobuse koji se vraćaju sa Gazimestana\nAlbanci masovno napadaju kamenjem srpske školske autobuse na povratku sa Gazimestana, objavio je otac Sava Janjić na Twitteru. Kako "Blic" saznaje, oštećeno je pet autobusa, a među decom ima i povređenih.\nČanak na Gazimestanu\nNenad Čanak i delegacija Lige socijaldemokrata Vojvodine položili su juče venac na Gazimestanu.\nDelegacija Lige socijaldemokrata Vojvodine (LSV) sa liderom stranke Nenadom Čankom na čelu položila je venac na Gazimestanu, saopštila je danas Liga.\nKosovo: Na Vidovdan pojačano prisustvo policije\n-Kosovska policija obezbediće pratnju za građane koji iz Kosovske Mitrovice sutra ujutru budu želeli da organizovano, povodom Vidovdana, posete Gračanicu i Gazimestan, izjavio je zamenik regionalnog direktora kosovske policije Ergin Medić.\nOslobođeni Srbi uhapšeni na Gazimestanu\nPretpretresni tužilac Euleksa odlučio je da prekine istragu i oslobodi petoricu Srba koje je Kosovska policija uhapsila na Gazimestanu 28. juna, tokom obeležavanja Vidovdana.\nEuleks: Oslobođeno petoro Srba uhapšenih na Gazimestanu\nPRIŠTINA - Pretpretresni tužilac Euleksa odlučio je da zbog nedostatka dokaza prekine istragu i oslobodi petoricu srpskih mladića koje je kosovska policija 28. juna uhapsila na Gazimestanu 28. juna, tokom obeležavanja Vidovdana, saopštila je danas misija EU na Kosovu.\nU ponedeljak saslušanje Srba uhapšenih na Gazimestanu\nPRIŠTINA - Saslušanje petorice osumnjičenih za napad pripadnika kosovske policije na Gazimestanu 28. juna, trebalo bi da počne u ponedeljak, izjavio je danas jedan od branilaca, advokat Ljubomir Pantović.\nPetrović: Uhapšeni Srbi u dobrom zdravstvenom stanju\nPRIŠTINA - Petorica Srba uhapšenih na Gazimestanu za Vidovdan su u dobrom zdravstvenom stanju i odnos prema njima u zatvoru je korektan, preneo je danas potpredsednik kosovske vlade Slobodan Petrović.


PSS - Psychoanalytical Society of Serbia | Klasična muzika za bebe i malu decu\nVi ste ovde: Početna / Društvo i umetnost / Klasična muzika za bebe i malu decu\nKlasična muzika za bebe i malu decu\nApril 26, 2016 /u Društvo i umetnost /napisao Jasmina Vrbaški\nNeka istraživanja su pokazala da se bebe sa više entuzijazma hrane u prisustvu muzike, naročito klasične, kao i da se mentalni kapaciteti prvo razvijaju kroz taktilne i akustične senzacije (majčin dodir i glas). Pre nego što nauče da govore (u preverbalnom periodu) deca osećaju melodiju, razumeju muziku i doživljavaju je veoma intenzivno. Muzika za malu decu ima efekat holding-a, umiruje i pruža osećanje sigurnosti u situacijama uznemirenosti ili uobičajene opreznosti koja prati susret sa novim situacijama. Istraživanja su pokazala da bebe i mala deca u kontaktu sa muzičkim sadržajem, muziku doživljavaju kao “virtuelnog drugog” sa kojim je dete u interakciji, tako što oseća njegovo prisustvo koje intrigira i budi radoznalost i u nekim situacijama spontano navodi na detetovo ritmičko uživanje kroz pokrete telom, tj. igranje, dok u nekim situacijama umiruje i uspavljuje. Iako rani kontakt bebe sa muzikom uopšte, omogućava stvaranje neuralnih puteva u mozgu, koji su u vezi sa razvojem sposobnosti psihofizičkog opuštanja, istraživanja su pokazala da zbog kompleksnosti muzičkog sadržaja klasične muzike, njene specifične harmonije i ritma, ona posebno pomaže u razvoju neuralnih puteva koji su važni i za razvoj opšteg kognitivnog funkcionisanja deteta.\nProjekat “Baby Artysh”, koji predstavlja muzičku radionicu za bebe i decu do treće godine, osmislila je organizacija “Artysh Lab” koja se bavi pedagoškim istraživanjima i proučavanjem uticaja muzike u ranom detinjstvu. Njeni članovi su Neda Aleksić, pijanistkinja koja je i pokrenula projekat, Milica Aleksić – student završne godine medicine, Milena Dulanović – psiholog, Nataša Kuzmanoski – pijanistkinja, Mina Mladenović – violinistkinja, Bojana Dadić – violinistkinja, David Sič – kontrabasista, i Aleksandar Popović – klarinetista i saksofonista.\nPostoje dve grupe uzrasta, do prohodavanja i nakon prohodavanja. Prva grupa ima jednostavnije muzičke sadržaje i više uključuje roditelja u interakciju, dok druga grupa sluša malo kompleksnije muzičke forme i deca sem što su u kontaktu sa roditeljima, u interakciji su i sa izvođačima, drugom decom i instrumentima-igračkama (zvečke, udaraljke, zvončići…). Koncert traje 45 minuta, deca se smeštaju na prostirke u vidu strunjači zajedno sa roditeljima ispred izvođača, slušaju muziku, šetaju, sviraju, neki spavaju…\nNa programu su kompozicije Baha, Mocarta, Vivaldija, Debisija, Forea, Sen Sansa, Dvoržaka, Griga…Tu su i prepoznatljive melodije iz Diznijevih filmova: Male sirene, Aladina… Aranžmani su za klavir i violinu, a projekat je aktuelno proširen i koncertima sa klarinetom i saksofonom.\nKoncerti se održavaju u Kolarčevoj zadužbini i Kulturnom centru Beograda.\nPsihoanalitičko društvo Srbije pridružilo se DokTok platformi April 28, 2020\n5th European Psychoanalytic Conference for University Students – EPCUS April 3, 2020\nProgram VII Letnje škole psihoanalize Mart 15, 2020\nSa zadovoljstvom vas pozivamo na 7. Letnju školu psihoanalize Psihoanalitičkog društva Srbije Mart 8, 2020\nPeti ciklus tribina Psihoanalitičkog društva Srbije „Zagonetke nesvesnog“ – O Euripidovim “Pribeglicama” Februar 20, 2020\nPrometej našeg doba – O kreativnom i destruktivnom u savremenom čoveku Filmski ekran kao ogledalo unutrašnjeg sveta


Ratni zločinac Radovan Karadžić prebačen je u zatvor u Engleskoj, potvrdio je za RTRS član tima odbrane Goran Petronijević.\nOdbrana nema informaciju gdje se Karadžić trenutno nalazi, a javio se samo nakon slijetanja u London, rekao je Petronijević.\nJedan od članova Karadžićevog pravnog tima Peter Robinson rekao je ranije da je Karadžić ovim prebačenjem osuđen na “kaznu samice do kraja života ili smrt od muslimanskih ekstremista u zatvorima u Velikoj Britaniji”.\nRadovan Karadžić, bivši predsjednik Republike Srpske, predsjednik SDS i bivši vrhovni komandant Vojske Republike Srpske, teretio se za genocid, saučesništvo u genocidu, istrebljenje, ubistva, progone, deportacije, nečovječna djela i druge zločine počinjene protiv Bošnjaka, Hrvata i drugih nesrpskih civila u Bosni i Hercegovini tokom rata od 1992. do 1995. godine.\nKaradžić je optužen i za genocid u Srebrenici i ubistvo oko 8.000 muškaraca i dječaka, Bošnjaka 1995. godine. Teretio se, između ostalog, za genocid, progone i druge zločine tokom napada na gradove u Bosni i Hercegovini.


Održavanje zelenih površina, uređenje višenamjenskog trga, sanacija rukohvata... Untitled Document\nOdržavanje zelenih površina, uređenje višenamjenskog trga, sanacija rukohvata...\nOdjeljenje za održavanje Aleje ambasadora, cestovnih pojasa i javnih površina – „Putarska služba“, koje djeluje pri Službi za investicije i komunalne poslove Općine Stari Grad jutros je izvršilo detaljno čišćenje, pranje i uređenje multifunkcionalnog trga iznad javne garaže kod Vijećnice. Na trgu se održavaju brojni sadržaji, a za predstojeći Kurban bajram najavljeno je održavanje bajramskog koncerta što će svakako dprinijeti prazničnom duhu i bajramskoj atmosferi u samom srcu Starog Grada.\nOdlukom općinskog načelnika mr Ibrahima Hadžibajrića, višenamjenski trg u ulici Avdage Šahinagića bit će ustupljen Udruženju građana „Sevdah za mlade“ u svrhu održavanja bajramskog koncerta, u koprodukciji sa TVSA. Koncert je najavljen prvog dana Kurban bajrama, uz ograničen broj posjetitelja, a učestvovat će Armin Muzaferija, Eldin Huseinbegović, Hor Rejjan, Šejma Mehić i Abdusamed Šljivar.\n„Pored pranja i čišćenja trga, uposlenici ovog Odjeljenja uradili su i košenje i uređenje zelenih površina koje se nalaze na dijelovima trga“, pojasnili su u nadležnoj Službi. Kao i svih prethodnih sedmica, uposlenici „Putarske službe“ su i ove imali pune ruke posla, te su djelovali širom Starog Grada uređujući javne površine na lokalitetima: Timurhanova gdje je pokošena trava, kao i u ulici Muje Hrnjice, ulici Toplik gdje je ofarban rukohvat i pokošena trava, Gornje Čebedžije, Konak i brojne druge lokacije.


Ćirić: Stiže drugi talas investitora iz SAD - Bizlife.rs\nĆirić: Stiže drugi talas investitora iz SAD\n09:57 Vašington, 14/12/2011\nBroj američkih investitora u Srbiji je solidan, a investicije su dostigle 1,5 milijardi dolara, ocenjuje ministar ekonomije Nebojša Ćirić. Prema njegovim rečima, cilj delegacije koja je u poseti SAD je da razgovara sa novim zainteresovanim američkim investitorima.\n„Ono što se dešava poslednjih meseci može se nazvati drugim talasom američkih investitora“, rekao je Ćirić u intervjuu „Glasu Amerike“.\nDelegacija Srbije u utorak je bila u Njujorku i razgovarala s „NCR-om“, globalnim liderom u pružanju intelektualnih usluga finansijskim institucijama.\n„Dakle, zaista postoji interesovanje i mogu slobodno da kažem da su ekonomski odnosi, naročito u oblasti investicija koje dolaze u Srbiju, u veoma uzlaznoj putanji. S druge strane, naša bilateralna ekonomska saradnja je relativno skromna. Pre krize bila je oko 500 miliona dolara. Sada, međusobna trgovinska razmena iznosi oko 300 miliona dolara, mada je deficit nažalost na našoj strani“, rekao je Ćirić.\nMinistar je najavio i razgovore u američkoj privrednoj komori, sekretarijatu za ekonomiju i „OPIC-u“ (Overseas Private Investment Corporation), jednoj od najvažnijih američkih institucija koja podržava i osigurava američke kompanije od rizika.\n„Zbog određenih problema u procesu privatizacije oni su od 2009. praktično zamrzli bilo kakve aktivnosti vezane za Srbiju. Mi ćemo pokušati da promenimo tu situaciju, odnosno da se vratimo na onaj normalni odnos kakav je bio pre toga“, istakao je Ćirić.\nOn je podsetio da je prošle nedelje potpisan ugovor sa kompanijom za proizvodnju guma “Cooper Tires“, trećom po veličini u Americi, koja će preuzeti deo „Trayala“ u Kruševcu, investirati više od 50 miliona evra i zaposliti 300 ljudi. Neposredno pre toga zaključen je i ugovor sa „Sitelom“, američkom kompanijom koja se specijalizuje sa pružanje takozvanih „call service“ usluga.\nĆirić je rekao da se posledice krize u evrozoni osećaju i u Srbiji, mada je njena ekonomija relativno mala i nije integrisana u evrozonu.\n„Projekcije privrednog rasta su stoga smanjene sa 3 na 2 odsto za ovu godinu, a za sledeću – sa 4 na 1,5 do 2 odsto. To govori da sve ono što se dešava u ekonomijama EU i evrozone definitivno ima uticaja na srpsku ekonomiju, a razlog je i taj što su naši najveći trgovinski partneri zemlje EU i što su najveći investitori zemlje EU“, objasnio je on.\nNaglasivši da je nesporno da će 2012. godina biti prilično teška i za Srbiju i zemlje u okruženju, Ćirić je naveo da u poređenju sa nekim zemljama Zapadnog Balkana, pa i nekim zemljama EU, kao što su Bugarska i Rumunija, Srbija, ipak, stoji veoma dobro, pa čak i bolje od drugih.\n„Ove godine smo lideri u regionu u privlačenju stranih direktnih investiticja. Uspešno smo završili i aranžman s MMF-om u martu i ušli u novi aranžman “iz opreznosti“, odnosno provizorni aranžman. Mislim da to pokazuje da će vlada, iako se radi o izbornoj godini, voditi vrlo restriktivnu ekonomsku i fiskalnu politiku“, rekao je on.\nMinistar ekonomije i regionalnog razvoja Nebojša Ćirić nalazi se u petpodnevnoj poseti SAD u okviru koje će razgovarati sa američkim zvaničnicima i potencijalnim investitorima.


Katarina Jovanović Bućan, Ingram Micro: Svaki zaposleni je dragocen\nIngram Micro je globalni lider koji ima 154 distributivna centra, više od 1.700 dobavljača i 200.000 klijenata, a kao svoju najveću vrednost ističe 35.000 zaposlenih\nDošlo je vreme da se našim iskusnim timovima, pridruže mladi inženjeri na koja ćemo preneti Ingramovu kulturu, vrednosti i znanje i istovremeno naučiti kako generacija Z razmišlja. Radujemo se sinergiji koju ćemo zajedno kreirati, otkriva za Cord Katarina Jovanović Bućan\nNa koji način uspevate da zadržite i motivišete ljude, sada kada se sve menja?\nNova normalnost nas je sve naučila da je između ostalog dobar balans poslovnog i privatnog života potreban svima nama, da hibridno radno okruženje, ako je dobro struktuirano daje mnogo više prednosti, efikasnog rada i boljih rezultata. Zadovoljni zaposleni i još zadovoljniji vendori i partneri su naš imperativ.\nDa li je dobra selekcija kadrova jedan od preduslova za uspešno poslovanje?\nDobra, pravovremena selekcija je jedan od preduslova za uspešno poslovanje a nalaženje kvalitetnih ljudi je naš zajednički cilj. Ponekad je čovek sa pravim potencijalom već deo tima a na liderima i HR je da ga prepoznaju i podrže u novoj ulozi.\nSelekcija je vremenom postala kompleksnija, inovativnost je neophodnost isto kao i uključenost lidera u ceo proces. Samo zajedno smo u mogućnosti da izaberemo pravog čoveka, da dobro postavimo očekivanja i motivišemo kandidata da nam se pridruži. Novom kolegi pored detaljnog programa orijentacije, upoznavanja sa kompanijom, korporativnom kulturom i vrednostima obezbeđujemo i buddy system, koji će mu pomoći da se brzo snađe u Ingramovom okruženju. Kada već dođete do dobrog čoveka, morate uraditi sve što je u vašoj moći da ga intergrišete i motivišete.\nVeoma smo ponosni na uspeh Programa usavršavanja studenata tehničkih fakulteta koji smo postavili zajedno sa renomiranim tehničkih fakultetima u Srbiji, profesorima i našim iskusnim kolegama.\nVaši zaposleni pripadaju IT sektoru, što ih prirodno podstiče da uče i usavršavaju se. Da li im kompanija pruža mogućnost za to?\nIngram Micro je kompanija u kojoj su zaposleni fokusirani da spremno odgovore na tržišne izazove i potrebe naših vendora i partnera. Konstantna želja za učenjem, prihvatanjem promena i usavršavanjem je naša realnost, o kojoj veoma otvoreno razgovaramo u kompaniji i sa kandidatima.\nInženjeri prirodno imaju potrebu da usvajaju nova znanja, da se sertifikuju, da učestvuju u komplesnim projektima a samim tim prodaja ima uvek spremna rešenja. Inovativni, dinamični i stručni ljudi, koji vole svoj posao dugo ostaju u Ingramu i kreiraju komparativnu prednost na tržištu. Učimo i rastemo timski, ne postoji drugi način.\nKo je kod vas zadužen za prepoznavanje i usmeravanje talenata ka odgovornijim pozicijama?\nU okviru kompanije ljudi rastu i razvijaju se i samim tim se kreirao prostor za dolazak novih mladih kadrova. Početkom godine smo započeli program u okviru kog mlade ljude sa tehničkih fakulteta upoznajemo sa Ingramom kao kompanijom, ulogom distributera na današnjem globalnom tržištu ali i promenjenom ulogom inženjera.\nZaista smo ponosni na uspeh Programa usavršavanja studenata tehničkih fakulteta koji smo razvili u okviru saradnje sa renomirnim tehničkim fakultetima na teritoriji Srbije. Projekat je postao deo Ingramovog globalnog učenja i radujemo se što će Centar tehničke ekspertize iz Beograda i HR, imati priliku da prenosi svoja znanja i iskustva kolegama širom sveta. Svakako smo spremni da razmenimo iskustva i otvorimo vrata novim generacijama. Naš mail je [email protected].\nZa nas je ovo i veoma dragocen projekat jer mladi inženjeri, koji prođu uspešno kroz Ingramov trening, postaju deo naše kompanije ali i deo poslovnog okruženja naše patnerske mreže.


CG: Uništeno skoro 1.000 komada oružja\nOružje pripremljeno za uništavanje, ilustrativna fotografija\nGotovo 1.000 komada vatrenog oružja, mahom pušaka, pištolja i revolvera, uništeno je u četvrtak u Nikšiću u okviru akcije uništavanja naoružanja Ministarstva unutrašnjih poslova koju su podržale EU, UNDP i OEBS, saopštili su zvaničnici.\nPovodom Međunarodnog dana uništavanja oružja Ministarstvo unutrašnih poslova (MUP) Crne Gore, uz podršku Evropske unije, Centra za kontrolu lakog i malokalibarskog oružja u Jugoistočnoj i Istočnoj Evropi (UNDP/SEESAC) i Misije Organizacije za evropsku bezbjednost i saradnju u Crnoj Gori (OEBS), u Institutu za crnu metalurgiju u Nikšiću uništeno je 990 komada oružja, od čega 559 pištolja, 71 revolver i 360 automatskih pušaka.\nAmnesti: Srbija da obustavi izvoz oružja Kamerunu\nUništeno oružje pravosnažno je oduzeto ili prikupljeno kroz kampanju "Poštuj život, vrati oružje", koju MUP sprovodi zajedno sa UNDP, Misijom OEBS u Crnoj Gori i Centrom za demokratsku tranziciju (CDT), uz finansijsku podršku EU, saopšteno je u Nikšiću.\nGeneralni direktor Direktorata za poslove nadzora u MUP-u, Danilo Ćupić, rekao je novinarima da je do sada, obilježavajući Međunarodni dan uništavanja oružja, uništeno 5.759 komada vatrenog oružja i 1.045 komada djelova oružja, i dodao da na ovaj način Crna Gora učestvuje u koordinisanim regionalnim naporima na unapredjenju svijesti o problemu širenja lakog naoružanja.\nĆupić je najavio da će resorno ministarstvo i Vlada i dalje "raditi na podizanju svijesti građana o opasnostima i štetnim posljedicama posjedovanja ilegalnog oružja, smanjenju količine nelegalnog oružja i edukacijama građana o njihovim pravima".\nSrbija ostvarila značajan napredak u kontroli naoružanja\nStalna predstavnica UNDP u Crnoj Gori, Daniela Gašparikova, rekla je da Međunarodni dan uništavanja oružja služi kao podsjetnik na prijetnju koju predstavlja vatreno oružje.\n"Crna Gora je pretvorila u tradiciju ovo okupljanje u julu kada smo tu da bi istopili oružje koje je konfiskovano ili koje su građani sami predali policiji", saopštila je Gašparikova.\nOna je podsjetila da je nedavno usvojena mapa puta za održivu kontrolu oružja do 2024.godine koju su zajednički razvile vlade regiona uz podršku UNDP/SEESAC, ali i prepoznali lideri država regiona tokom Samita zemalja Zapadnog Balkana.\nKoordinatorka programa u Misiji OEBS-a, Siv-Katrine Leirtroe, rekla je da su nakon decenije, krajem prošle godine, zatvorili program demilitarizacije Crne Gore (MONDEM) ali da će ta organizacija i dalje podržavati Vladu, MUP i Ministarstvo odbrane u naporima da se riješi problem viška oružja.\nIstraživanje BIRN-a: Sa Krka poleće američko oružje za Bliski istok?


Kolumne & novosti: Kompaniji premijerkinog brata 40 miliona evra od države, obezbeđenje napalo N1\nPotpredsednica Stranke slobode i pravde Marinika Tepić ostavila je na pisarnici Republičkog javnog tužilaštva ugovore u kojima se kako kaže vidi, da je kompanija "Aseko", u kojoj radi brat premijerke Ane Brnabić, Igor Brnabić, dobila 180 miliona dinara za projekat Kancelarije za IT upravu koja je u nadležnosti predsednice Vlade. U reakciji firma Aseko navodi da više od jedne decenije posluje sa javnim sektorom i ima uspešnu saradnju sa više od 20 institucija. Prilikom pokušaja da snimimo kompaniju Aseko, obezbeđenje je napalo ekipu TV N1.\nPre nekoliko dana saznali smo da je firma Aseko od EPS-a dobila 20 miliona evra. Kada se saberu poslovi sa državnim institucijama dobija se cifra od 40 miliona evra iz budžeta za poslove firme Aseko, ističe Marinika Tepić.\n"Kancelarija za informacione tehnologije i elektronsku upravu, koja je direktno odgovorna predsednici Vlade, 15. novembra 2019. godine firmi rođenog brata predsednice Vlade - Aseko - dodeljuje ugovor od 180 miliona dinara. To je najdirektniji mogući sukob interesa, ne znam da li je u istoriji koruptivnih radnji bio ovako kristalno jasan primer sukoba interesa", kaže Tepić.\nZakon o javnim nabavkama koji je bio na snazi do ove godine imao je odredbe o sukobu interesa koje su postavljale posebne uslove kada postoji povezanost između naručioca i ponuđača, objašnjava Nemanja Nenadić iz Transparentnosti Srbija.\n"U konkretnom slučaju pitanje da li se primenjuje ova odredba ili se bira ponuda koja je najpovoljnija, zavisi od tumačenja statusa Kancelarije koja se pojavila kao naručilac - da li će se smatrati da je ta Kancelarija nezavisni naručilac ili će se smatrati da je ona deo Vlade Srbije. Dakle, u jednom slučaju bi nabavka bila dozvoljena, a u drugom ne", ukazuje Nenadić.\nViše od milion evra dato je Kancelariji Vlade Srbije za Centralni registar stanovništva. Mihajlo Jovanović iz Kancelarije za IT upravu kaže da je Uprava za javne nabavke utvrdila da nema sukoba inrteresa.\n"Samo u jednom ugovoru od 90 javnih nabavki koje smo sproveli, nalazi se firma Aseko", ističe Jovanović.\nOglasila se i firma Aseko koja navodi da je sve poslove dobila zahvaljujući stručnosti i rezultatima koje postiže kao jedna od najvećih IT kompanija u Evropi, i da u Srbiji i regionu uspešno posluje 30 godina. Za to vreme prešli su, kako navode, razvojni put od lokalnog start-apa sa nekoliko zaposlenih, i stigli do kompanije koja samo u Srbiji zapošljava 700 ljudi.\nBrat Ane Brnabić u Aseku postaje jedan od direktora 2016. godine. Kada se pogleda poslovanje pre i posle tog perioda vidi se da je Aseko na primer 2015. godine imao prihode blizu 20 hiljada evra, a da 2019, samo dve godine pošto je Igorova rođena sestra postala premijerka, poslovanje se uvećava na blizu 50 miliona evra.\n"Hoćete da mi navedete bar jedan primer bilo kog predsednika vlade, premijera u bilo kojoj zemlji Evropske unije, da li ima rođene braće i sestara direktora u firmama koje direktno iz budžeta koji potpisuju braća i sestre dobijaju novac građana", pita Marinika Tepić.\nSedište kompanije Aseko nalazi se na Novom Beogradu ono što može da se primeti jeste da će zgrada uskoro imati još dva nova sprata i da je pod strogim nadzorom obezbećenja.\nPri pokušaju snimanja zgrade za potrebe televizijskog priloga, obezbeđenje je napalo i uputilo pretnje ekipi TV N1.\n"Samo dođete tu ko neki Indijanci, mislite da ako su vas iz Amerike poslali da možete da radite šta hoćete. Dosadan si. Dođi u moju kuću, upucaću te ko zeca još kad te vidim odakle si doš'o", poručio je član obezbeđenja ekipi N1.


Postavljanje turističke signalizacije u Šamcu – Glas Regije\nPostavljanje turističke signalizacije u Šamcu\nŠAMAC – Predstavnici Turističke organizacije /TO/ Šamac počeli su sa prvom fazom realizacije projekta Turističke signalizacije.\nFinansijeri su Ministarstvo trgovine i turizma Republike Srpske i opština Šamac sa 24.780 KM. “U prvoj fazi biće postavljeno 46 malih putokaznih tabli koje označavaju institucije, objekte i javne ustanove u gradu. Na ulazu u grad biće postavljene dvije velike table i oglasna tabla koja u vlasništvu TO Šamac sa mapom grada, nazivima ulica i drugo”, kaže direktor TO Šamac Mladen Radović.\nOn je dodao da će postavljanje turističke signalizacije uljepšati i otvoriti grad prema stranim turistima koji budu došli u Šamac, te će se tako lakše prikuljučiti turističkoj ponudi Republike Srpske.\nOn je najavio za narednu godinu realizaciju druge faze postavljanja turističke signalizacije, a ona bi se odnosila na mjesne zajednice u kojima će biti obilježeni vjerski objekti i domovi kulture.\nNačelnik opštine Šamac Savo Minić istakao je da postavljanje turističke signalizacije pomaže u izbjegavanju “crnih rupa” kada je riječ o dolasku i prolasku kroz grad.\n– Imajući u vidu da smo pogranično mjesto, smatram da je turistička signalizacija više nego potrebna. Dosadašnje table su dotrajale, tako da će ovo zajedno sa svim ambijentom koji se radi na ovom području sigurno doprinijeti slici ljepšeg grada – kaže Minić.\n« Kako bi mogao izgledati sastav Narodne skupštine RS\nPovrijeđen šestogodinji dječak u Doboju »


e-novine.com - Izbori zbog nedostatka volje za reforme\nZorana Mihajlović, potpredsednica SNS\nIzbori zbog nedostatka volje za reforme\nPotpredsednica Srpske napredne stranke Zorana Mihajlović ocenila je da je nedostatak volje za reforme u vladi razlog za izbore i naglasila da je politički korak koji je napravljen sa Evropskom unijom odličan, ali nije praćen ekonomskim reformama i da smatra da potrebni ekonomski rezovi nisu mogući u ovoj vladi\nOdgovarajući na pitanje u intervju Novom Magazinu da li je nedostatak volje za reformama u vladi razlog za izbore, Mihajlovićeva je odgovorila: "Da, jedan je od razloga, jer mora mnogo brže i mnogo bolje. Politički iskorak koji smo napravili sa Evropskom unijom je odličan, ali nije praćen ekonomskim reformama koje nisu moguće bez rezova. A, rezovi nisu mogući u ovoj vladi, to je moj utisak. Mnogo se više, u nekim segmentima, neću da kažem, koče reforme, ali se ne ide brzinom kojom bi trebalo".\n"Ne može više tako", rekla je Mihajlovićeva.Na konstataciju da ima populista koji obećavaju bajke finansirane državnim novcem, ona je odgovorila: "I troše".\n"Recimo, imate Ministarstvo rada, to je jedno od najvažnijih ministarstava. Poštujem Krkobabića i volim s njim da pričam, ali mnogo više je moralo da se uradi u ovom ministarstvu. Zašto, na primer, još nema socijalnih karata?" Ona je rekla i da niko ne bi verovao u ekonomsku reformu ako se ne bi vodila borba protiv kriminala i korupcije, naglasivši da to nije populizam.\nMihajlovićeva je najavila da će Predsedništvo SNS razmatrati pitanje izbora i u određenom trenutku izaći sa stavom "idemo li na njih", dodajući da ona misli da treba da ih bude.\nNa pitanje da li su danas pod lupom predsednici opština, ona je odgovorila da SNS u Glavnom odboru ima 400 ljudi, a "od tih 400 na prste mogu da se nabroje oni koji istinski imaju strast i hoće da rade, a ovi drugi su se učaurili". Ona je dodala da stranka ima više od 400.000 članova i - "eto prostora za sve" da se izkažu. Na pitanje da li se plaši da SNS na izborima pobedi kao niko do sada, potpredsednica stranke je rekla da je to brine.\n"Da. Mene to brine.I o tome smo pričali na Predsedništvu. Da, nas to brine. SNS ne planira da sama vodi državu, zašto bi to radila", rekla je ona. Prema njenom mišljenju, Vladimir Cvijan bi trebalo da bude van Predsedništva SNS.\n"Rekla sam na sednici Predsedništva da nemam ništa protiv da on bude u partiji, evo kandidovao se i za predsednika stranke, ali ne može da bude član Predsedništva čovek koji dok sednica traje telefonom šalje poruke, priča laži i radi protiv sopstvene stranke. Šta će takav čovek u Predsedništvu ?", zapitala je ona.\npolitika (1) evropska unija (1) sns (1) evrointegracije (1) zorana mihajlović (1)


Karzai: Obustaviti napade na privatne kuće\nAvganistanski predsednik Hamid Karzai na konferenciji za štampu, 31. maj, 2011.\nAvganistanski predsednik Hamid Karzai upozorio je da NATO snage u Avganistanu reskiraju da budu vidjene kao 'okupatorska sila', a ne kao saveznik, ukoliko broj civilnih žrtava u akcijama koalicionih snaga nastavi da raste.\nKarzai je danas rekao novinarima u Kabulu da vazdušni napadi na privatne kuće neće više biti dopušteni i da će avganistanska vlada biti promorana da preduzme akciju ukoliko takvi napadi ne budu obustavljeni. On nije specifično naveo kakva bi akcija mogla da bude preduzeta.\nNATO se izvinio zbog smrti devet civila ubijenih u subotu u vazdušnom napadu u pokrajini Helmand. Avganistanske vlasti navode da su u tom napadu pogodjene dve kuće i da je ubijeno 14 ljudi, pretežno dece.\nU Briselu predstavnica NATO-a Oana Lungesku inisistirala je danas da su napadi na kuće bili neophodni i dodala da će biti nastavljeni u saradnji sa avganistanskim snagama o takvim operacijama. Lungesku je istakla je da NATO shvata Karzaijevu zabrinutost ozbiljno i da će nastaviti da preduzima sve raspoložive mere u cilju sprečavanja civilnih žrtava.\nPredstavnik koalicije, viceadmiral Vik Bek, rekao je da je komandant američkih i NATO snaga u Avganistanu, general Dejvid Petreus, više puta podvukao da 'sve oslobodilačke snage treba da budu veoma svesne da ne smeju, vremenom, da postanu vidjene kao okupacione snage.“\nBek je dodao da se NATO slaže sa predsednikom Karzaijem u pogledu važnosti stalnog preispitivanja svojih akcija u svetlu 'te realnosti'.


Evropski sud odobrio žalbu jordanskog sveštenika osumnjičenog za terorizam\nEvropski sud za ljudska prava odobrio je žalbu jordanskog sveštenika Abu Katade, koji je nekada opisivan kao "Desna ruka Osame bin Ladena u Evropi", na odluku Velike Britanije da bude deportovan u Jordan, gdje bi mu bilo suđeno prema optužbama za terorizam.\nSedam sudija Evropskog suda za ljudska prava donijelo je odluku da sveštenik neće imati pošteno suđenje u Jordanu, jer su dokazi protiv njega možda dobijeni torturom.\nKatada, čije je pravo ime Omar Otman, već šest godina se bori protiv deportacije i njegov slučaj je postao ključni test za način na koji Velika Britanija tretira strane osumnjičene za povezanost sa oružanim grupama poput Al kaide.\nSud u Jordanu Katadu je u odsustvu proglasio krivim za učešće u planiranju dva bombaška napada, dok ga je jedan od sudija britanskog pravosuđa opisao kao "istinski opasnog" pristalica radikalnih islamističkih grupa.\nBritanska vlada ima rok od tri mjeseca da uputi zahtjev da drugih pet sudija Evropskog suda izvrše reviziju slučaja. Britanski ministar unutrašnjih poslova Tereza Mej sugerisala je da će London, najvjerovatnije, osporiti odluku suda.


Snošenje odgovornosti - Dobro upravljanje\nKada govorimo o postojanju snošenja odgovornosti, Zakon o lokalnoj samoupravi omogućava da:\nsvi donosioci odluka, kolektivno ili individualno, preuzmu odgovornost za svoje odluke.\nse odluke prijave, objasne i mogu se sankcionisati.\npostoje delotvorna sredstva protiv zloupotrebe i protiv radnji lokalnih institucija koje prekrše građanska prava.\nShvatanje nadzora i kontrole opština na Kosovu, određuje se u dve ravni: snošenje odgovornosti po principu unutrašnje kontrole i snošenje odgovornosti putem spoljne kontrole.\nUnutrašnja kontrola u opštini podrazumeva pravo zakonom ovlašćenih organa opštine, da obezbede poštovanje zakonitosti i ustavnosti od strane nižih organa unutar opštine.\nOvo podrazumeva kontrolu koju obavlja skupština opštine prema izvršnoj vlasti u celosti i kontrolu koju obavlja predsednik opštine naspram opštinskih direkcija.\nIako sa stanovišta kontrole nisu predviđene konkretne odredbe koje normiraju vid kontrole (skupština-izvršna vlast), ovo pitanje se može shvatiti na osnovu hijerarhije propisane zakonom. Skupština opštine predviđa najviši organ u opštini i istovremeno organ za nadzor na lokalnom nivou, nadležan da obezbedi pružanje usluga od strane izvršne vlasti, u skladu sa propisima na snazi.\nSpoljna kontrola U praksi predsednika opštine, prava adresa za snošenje odgovornosti jeste stranka koju on ili ona zastupa tako da postoji konkretna adresa za obaveze koje predsednik treba da ispuni tokom svog mandata.\nMehanizmi za učešće građana pružaju garancije za odgovornost opštinskih organa.\nRazmatranje zakonitosti opštinskih akata od strane odgovornih ministarstava, kao organa za nadzor, koji preko Ministarstva lokalne uprave (MLU), zapravo kanališe akte koje treba razmotriti.\nRad opštine predmet je kontrole Institucije ombudsmana koja štiti prava, slobode, i zakonite interese pojedinaca od zakonitog ili nezakonitog delovanja ili nedelovanja opštinskih organa i sastavlja izveštaje u vezi sa radom opštine, sa ciljem da identifikuju probleme i da obezbedi podatke, o pretpostavljenim prekršajima.\nOdbornici treba da zadrže aktivnu ulogu, njihovu vezu sa građanima a ne sa strankom koju zastupaju, te je veoma važno da odbornici uspostave otvorene linije komunikacije sa građanima u svakom trenutku.\nSprečavanje sukoba interesa od velike je važnosti za svakog izabranog službenika, od predsednika opštine pa sve do odbornika. Ovo je simbol poverenja i dobre uprave i znak zdravlja procesa odlučivanja određenog tela, pošto građani znaju da njihovi predstavnici imaju u vidu samo naše zabrinutosti i potrebe kada odlučuju. Sukob interesa je sprečen, kada:\npredsednici opština prekinu svaki ugovor ili vezu koju imaju, koja može dovesti u pitanje njihovu sposobnost da obavljaju svoje odgovornosti na pravičan i nepristrasan način;\nse predsednik opštine, odbornik ili član odbora, službenik opštinske administracije isključi iz postupaka odlučivanja i administrativnih postupaka u vezi sa jednim pitanjem, u kome on ili blizak član njegove porodice, ima lični ili finansijski interes;\npredsednik može dobrovoljno da se isključi iz odlučivanja i administrativnih postupaka;\nsvaki odbornik treba da obelodani sve sukobe interesa koji mogu nastupiti na bilo kom od sastanaka na kome prisustvuje. Svaki odbornik može pružiti informacije o interesima drugog odbornika;\nkao i puno drugih mehanizama koje propisuje ZLS u članovima 38, 59, 63, 67 o sukobu interesa.\nCategories: Načela procesa odlučivanja, Snošenje odgovornostiNumber of views: 36178


Predstavljeno srpsko izdanje časopisa "The Economist – svet u 2022. godini" : Nadlanu.com\nPredstavljeno srpsko izdanje časopisa "The Economist – svet u 2022. godini"\nObjavljeno 24. dec 2021. / 11:23:35\nPredstavljanje specijalnog izdanja časopisa „The Economist – svet u 2022. godini“ na srpskom jeziku, u saradnji Fakulteta političkih nauka Univerziteta u Beogradu i izdavačke kuće Color Press Group, održano je jedanaesti put zaredom na Fakultetu političkih nauka. Na predstavljanju časopisa govorili su predsednik Color Press grupe i izdavač časopisa Robert Čoban, glavni i odgovorni urednik izdanja za Srbiju Žikica Milošević, spoljnopolitički komentator lista „Politika“ Boško Jakšić i spoljnopolitički komentator „Novog magazina“ Momčilo Pantelić.\nRobert Čoban istakao je da se nakon trinaest godina izdavanja časopis “The Economist” izdaje u većini zemalja regiona. Od 2021. godine, započeto je izdavanje časopisa u Bosni i Hercegovini i Sloveniji na lokalnim jezicima. „Snaga brenda je bila dovoljno jaka da prebrodi ekonomsku krizu 2009. godine. Dok mediji smanjuju tiraže zbog globalne pandemije, časopis “The Economist“ ima priliku da proširi tržište na nove teritorije“, izjavio je predsednik Color Press grupe i izdavač časopisa Robert Čoban. Čoban se osvrnuo na problem sa kojim se suočavaju vlasnici štampanih medija i dodao da se samo 2 % populacije Srbije informiše putem štampanih medija. On je upozorio da je više nego ikada prisutnija potreba za stalnim prilagođavanjem i menjanjem.\nGlavni i odgovorni urednik izdanja za Srbiju Žikica Milošević ukazao je na naslovnu stranu časopisa “The Economist“ na kojoj se nalazi globus sa najuticajnijim ličnostima sveta. Milošević je predočio da je “The Economist“ prvi put priznao da je svet bipolarizovan. „Prvi put, svet je postao „mala bara sa dva velika krokodila“. SAD i Velika Britanija pokušavaju da reše isti problem – da ujednače različite regije države, ali se susreću sa različitim problemima“, rekao je Milošević. On je nagovestio da 2022. godina može biti kritična godina u kojoj može doći do preloma u odnosu supersila. Na kraju izlaganja, glavni i odgovorni urednik izdanja za Srbiju osvrnuo se na problem vakcinacije u Srbiji i izneo stav da je to jedini način izlaska iz pandemije.\nSpoljnopolitički komentator lista „Politika“ Boško Jakšić započeo je govor aktuelnim problemom klimatskih promena. Jakšić je objasnio da je planeta Zemlja najtoplija u poslednjih 125 hiljada godina. „Naučnici upozoravaju da svetu preti ambis. Mi prisustvujemo procesima koji su megamilenijumski, koji promiču pored nas neprimetno“, naglasio je Jakšić. Jakšić je izdvojio da se Zapad više bavi protivnicima nego sopstvenim problemima zagađenja. Novinar je ocenio da se pandemija virusa korona koristi za jačanje discipline unutar država.\nSpoljnopolitički komentator „Novog magazina“ Momčilo Pantelić smatra da časopis “The Economist“ predstavlja jedan od najpouzdanijih putokaza. On smatra da je karakteristika 2022. godine totalna tranzicija. „Sanjamo normalan život, zanemarujući činjenicu da je baš ta normalnost među uzrocima krize koja nas je zadesila. Demokratiju osporavaju autokratije, koje su poprimile karakteristike političkih pandemija“, objavio je Pantelić. Momčilo Pantelić podsetio je da svet doživljava tranziciju unazad. Spoljnopolitički komentator zaključio je da smo ušli u vreme ubrzane sistemske pregrupacije, gde se između sebe preispituju i pobednici i gubitnici.\nIzvor i foto: Fakultet političkih nauka Beograd\nbosko jaksiccolor press groupFakultet političkih nauka Univerziteta u BeograduMomčilo PantelićRobert ČobanThe Economist – svet u 2022. godinižikica milošević


LE: Partizan bez golova u Humskoj, Voša uspješna, Čukarički izgubio – mojKontakt portal – Radio Televizija Kontakt\nLE: Partizan bez golova u Humskoj, Voša uspješna, Čukarički izgubio\nFudbaleri Partizana odigrali su bez golova sa poljskim Zaglebjem u Humskoj, u prvom meču 2. kola kvalifikacija za Ligu Evrope. Vojvodina je u Novom Sadu savladala ekipu Konahs Kej sa 1:0 (0:0), dok je Čukarički poražen od ekipe Videotona u Mađarskoj sa 2:0.\nEkipa Ivana Tomića dominirala je tokom 90 minuta, imala je u posljednjih 35 minuta i igrača više poslije isključenja Papadopulosa, ali ipak nije uspjela da postigne gol.\nDvije prečke i još barem tri gol šanse imao je Partizan koji je pokazao da je mnogo kvalitetniji tim od trećeplasirane ekipe poljskog šampionata, ali će to ipak morati da potvrdi za nedjelju dana u Poljskoj.\nOno što može da raduje crno-bijele je činjenica da nisu primili gol na svom terenu, a uz to su mladi Јanković i Milenković pokazali da imaju kvalitet za Partizan.\nVojvodina je u Novom Sadu savladala ekipu Konahs Kej sa 1:0 (0:0). Trijumf Vojvodini donio je Marko Paločević golom u 86. minutu.\nEkipa Nenada Lalatovića mogla je da obezbijedi veću prednost iz prvog meča, ali su se ispromašivali napadači Novosađana, prije svih Nikola Trujić u čak četiri navrata.\nS druge strane, Čukarički je odigrao solidan susret na Puškaš Areni, ali su ekipu Milana Lešnjaka dvije greške skupo koštale. Najprije je veliku grešku Stefana Živkovića u 58. minutu kaznio Adam Brodi, da bi konačan rezultat susreta postavio Suljić u prvom minutu nadoknada, na asistenciju Fečesina.\nMasakr u Nici – ” Kamion smrti” ubio 84 osobe\nParlament Srpske o raspisivanju referenduma o Danu Republike


Bujanovčanin među uhapšenima zbog šverca 8,5 kg marihuane - Bujanovačke\nPočetna HRONIKA Bujanovčanin među uhapšenima zbog šverca 8,5 kg marihuane\nBujanovčanin među uhapšenima zbog šverca 8,5 kg marihuane\nBujanovačke27. sep 2017.HRONIKA, NASLOVNA0\nPolicija je marihuanu pronašla prilikom pregleda kombija „fiat dukato“ subotičkih registarskih oznaka u mestu Džep\nBUJANOVAC, DŽEP, 27. septembar 2017. – F.A. (1995) iz okoline Bujanovca i još dve osobe iz Subotice uhapšeni su na kontrolno-bezbednosnom punktu kod mesta Džep pošto je policija kod njih zaplenila 8,5 kg marihuane, saopštio je MUP Srbije.\nZbog postojanja osnova sumnje da su počinile krivično delo neovlašćena proizvodnja i stavljanje u promet opojnih droga, uhapšeni su F. A. (1995) iz okoline Bujanovca i Subotičani S. O. (1988) i V. S. (1987).\nPolicija je marihuanu pronašla prilikom pregleda kombija „fiat dukato“ subotičkih registarskih oznaka.\nPostoji osnov sumnje da je F. A. na području opštine Bujanovac prodao drogu osumnjičenima S. O. i V. S., koji su je dalje kombijem prevozili ka Subotici.\nOsumnjičenima je određeno zadržavanje do 48 sati i oni će uz krivičnu prijavu, u zakonskom roku, biti privedeni Višem javnom tužilaštvu u Vranju.\nPrevious PostDržava pomaže manjinske medije Next PostBivoda i srpske firme na sajmu u Prištini


Drum Dum Fest – Info Centar Juga\nDrum Dum Festival je festival ritma, bubnjeva i perkusija, po svojoj koncepciji jedinstven na Balkanu, a po svojoj popularnosti i značaju visoko kotiran među bubnjarima regiona. Mnogi značajni bubnjari sa svih meridijana već nakon prvog festivala izaražavaju zainteresovanast da učestvuju u ovoj manifestaciji, a udruženje „Muzička komunikacija“ kao organizator festivala, duboko veruje da će se u skoroj budućnosti stvoriti okviri i mogućnosti da, uz veliko zadovoljstvo, ugosti mnoga velika imena.\nZnačajna imena koja su ostavila trag svim posetiocima workshopova su: Jon Hazilla (Berklee), Marko Đorđević (Sveti), Srđan Dunkić Džoni, Goran Ljuboja Trut, Igor Malešević, Garo Tavitjan Jr, Stavre Stavrev, Josip Hartl, Miloš Branisavljević, Dino Milosavljević, kao i značajna imena iz Leskovca: Saša Ristić, Peđa Velikov, Igor Velikov, Kokan Gavrilović, Zija Stamenković, Miki Mitić, Milan Stojanović, Goran Trajković i mnogi drugi.\nDDF 008 doneo je i vrlo uspešnu izložbu forografija „Objektivom kroz muziku“ sačinjenu od radova pristiglih na istoimeni konkurs. Na adresu festivala stigle su fotografije iz svih delova Evrope.\nCvetanović danas obišao radove na gradskom kolektoru koji ulaze u završnu fazu\nZa mesec dana radovi na Postrojenju za prečišćavanje otpadnih voda biće gotovi


LUDA ŽURKA Ana i Švajni na Runijevom rođendanu - Informer\nLUDA ŽURKA Ana i Švajni na Runijevom rođendanu\nKapiten Mančester Junajteda proslavio je svoj 30 rođendan, a žurki je prisustvovali i njegov saigrač Bastijan Švajnštajger sa svojom verenicom Anom Ivanović\nVejn Runi na slavlje je pozvao veliki broj svojih bivših i sadašnjih saigrača, koji su sa sobom poveli i svoje lepše polovine. Ipak, najviše pažnje su, osim slavljenika, privukli srpska teniserka i nemački fudbaler.\nProslava je bila u hotelu "Hilton", a zvanice su čekali i mnogobrojni brojni fanovi ispred ovog ekskluzivnog hotela.\nInače, britanski mediji nedavno su preneli da Ana, koja je sa Švajnštajgerom u vezi od prošle godine, planira da se preseli u Englesku, kako bi bila bliže svom dragom.\n#Bastiana on their way to Manchester United team dinner @AnaIvanovic @BSchweinsteiger #anaivanovic #schweinsteiger pic.twitter.com/AV5qWtKLMX — Schweinsteiger Army (@Fussballgotter) October 26, 2015\nAna Ivanović Rođendan Vejn Runi Bastijan Švajnštajger žurka\nZEZAJU NAM ZETA Švajni: Vejn Runi me već zadirkuje\nI ANA KRIVA ZA SMENU VAN GALA!? Holanđanin pukao zbog Švajnija i srpske teniserke!


Deca i televizija - globalna perspektiva - Dafna Lemish | Knjiga.ba knjižara\nPisac: Dafna Lemish\nViše od dve decenije autorka ove studije istraživala je odnos djece i televizije u SAD, Evropi i Izraelu i proučavala početke socijalizacije uz gledanje televizije, uticaj nasilja na televiziji, formiranje stereotipa, razvoj televizijskog obrazovanja i uticaj televizije na formiranje polnog identiteta.\nU knjizi Deca i televizija primijenjen je internacionalni pristup u okviru kojeg je potreba za smeštanjem televizije u određeni društveni kontekst života djece usklađena sa potrebom za pronalaženjem univerzalnih odgovora. Ova knjiga takođe objedinjuje raznovrsne metodologije istraživanja djece i televizije, od kvantitativno-eksperimentalnih istraživanja i istraživanja koje koriste ankete, do kvalitativno-etnografskih i istraživanja posredstvom intervjua. U njoj se prepliću američka tradicija, pod intenzivnim uticajem studija razvojne psihologije i evropska tradicija koja se odlikuje sociološkim i kulturološkim pristupom izučavanja teme.\nOriginalni naziv: Children and Television...\nViše od dve decenije autorka ove studije istraživala je odnos djece i televizije u SAD, Evropi i Izraelu i proučavala početke socijalizacije uz gledanje televizije, uticaj nasilja na televiziji, formiranje stereotipa, razvoj televizijskog obrazovanja i uticaj televizije na formiranje polnog identiteta. U knjizi Deca i televizija primijenjen je internacionalni pristup u okviru kojeg je potreba za smeštanjem televizije u određeni društveni kontekst života djece usklađena sa potrebom za pronalaženjem univerzalnih odgovora. Ova knjiga takođe objedinjuje raznovrsne metodologije istraživanja djece i televizije, od kvantitativno-eksperimentalnih istraživanja i istraživanja koje koriste ankete, do kvalitativno-etnografskih i istraživanja posredstvom intervjua. U njoj se prepliću američka tradicija, pod intenzivnim uticajem studija razvojne psihologije i evropska tradicija koja se odlikuje sociološkim i kulturološkim pristupom izučavanja teme.\nOnlajn novinarstvo - Izveštavanje,...\nMediamorphosis - razumevanje...\nKomunikacija - principi i\nNovinarstvo u elektronskim...


12.05.2018 u 21:58\nPripadnici Ministarstva unutrašnjih poslova, UKP, Odeljenja za borbu protiv korupcije u saradnji sa Posebnim odeljenjem Višeg javnog tužilaštva u Beogradu, uhapsili su četiri osobe zbog postojanja osnova sumnje da su izvršile krivično delo primanje mita, saopštava MUP. Policija je uhapsila B. A. (1975), B. P. (1969) i B. P. (1981), svi iz Beograda, zaposlene u „Elektrodistribuciji Beograd“, kao i S.M.(1986) iz Beograda, bivšeg radnika „Elektrodistribucije Beograd“. Osumnjičeni su od oštećenog zahtevali novac u iznosu od 1.500 evra kako ne bi izvršili službenu radnju iz svoje nadležnosti, odnosno, kako ne bi poslali na veštačenje brojilo za merenje utroška električne energije koje je skinuto sa objekta oštećenog. Osumnjičenima je određeno zadržavanje do 48 časova, nakon čega će uz\nZbog šest kvadrata više ostao bez besplatnih kilovata\nŽivojin Ž. koji se proteklih dana javio „Politici” odbijen je, kaže, da ostvari prvo na besplatne kilovate struje do 250 kilovata mesečno, jer umesto 30 kvadrata, ima stan od 36, a živi sam, pa je procenjeno da i nije siromašan. On kaže da je to saznao sasvim slučajno i tek pošto je prikupio hrpu papira neophodnih da dokaže da ispunjava uslove za ovu privilegiju, poštujući sve ono što propisuje Uredba o energetski zaštićenom kupcu, a to je, između ostalog, da je za jednočlano domaćinstvo granica prihoda do 14.116,35 dinara. – Imam izmirene sve prethodne račune za struju, što je jedan od uslova koji se navodi u Uredbi. Nemam više nijedan stan osim ovoga u kome živim. Dok sam platio sve takse oko 5.400 dinara, što je za mene mnogo, u odeljenju za stambena pitanje u Ulici kraljice\n10.04.2018 u 09:05\nAntić: Proizvodnja EPS-a u prvom kvartalu veća za 11,3 odsto\nElektroprivreda Srbije (EPS) je u prvom kvartalu 2018. godine proizvela 11,3 odsto struje više nego u istom periodu prošle godine, izjavio je danas ministar energetike i rudarstva Aleksandar Antić i dodao da su prošle godine sve energetske kompanije u Srbiji prvi put u istorji poslovanje završili pozitivno. Antić je ocenio da je Vlada Srbije zajedno sa Međunarodnim monetarnim fondom i Svetskom bankom uspela da napravi velike iskorake kada su u pitanju energetske kompanije. „Uspeli smo da problematične kompanije dovodemo u red stabilnih” rekao je Antić. „Prvi put u istoriji sve energetske kompanije završavaju poslovanje pozitivno što je dobro i za građane i za Srbiju”, rekao je Antić gostujući na RTS i dodao da Elektroprivreda Srbije sama vraća svoje dugove. Upitan da\n08.03.2018 u 16:52\nElektroprivreda Srbije u svojoj strategiji nema planove za izgradnju nuklearnih elektrana, izjavio je danas izvršni direktor za poslove trgovine električnom energijom u JP Elektroprivreda Srbije Dragan Vlaisavljević na međunarodnoj stručnoj konferenciji na temu „Trebaju li Srbiji nuklearke?”. Prioritet Srbije treba da bude „izgradnja” elektro-energetske bezbednosti, a ne izgradnja nuklearnih elektrana, osnovna je poruka sa konferencije , koju je internet portal Balkan magazin organizovao u saradnji sa JP Elektroprivreda Srbije. Ukoliko bi Srbija sada i donela odluku da gradi nuklearnu elektranu, prema rečima Vlaisavljević,a za realizaciju te investicije bi bilo potrebno 15 godina. Napominje da moratorijum na izgradnju nuklearnih elektrana, ipak, ne znači i moratorijim na


Vučić i Fabrici o EU integracijama, dijalogu sa Prištinom i životnoj sredini\nAleksandar Vučić i Sem Fabrici (arhivska fotografija)\nPredsednik Srbije Aleksandar Vučić sastao se danas sa šefom Delegacije Evropske unije ambasadorom Semom Fabricijem sa kojim je razgovarao o evropskim integracijama i nastavku dijaloga sa Prištinom pod okriljem EU. Kako se navodi u saopštenju, Vučić je istakao da je Srbija posvećena regionalnoj saradnji i dodao da će u tom smislu sastanak u Ohridu ovog vikenda definisati prioritete te saradnje u cilju ekonomskog jačanja regiona.\nDvojica sagovornika razgovarali su i o najznačajnim pitanjima zaštite životne sredine i mera i aktivnosti kojima će Srbija ta pitanja ubuduće rešavati, a Vučić je izrazio zainteresovanost za projekte EU u oblasti zaštite životne sredine.\nFabrici je predstavio novi program Evropske komisije, tzv. "Grin dil", kojim EU uspostavlja nove prioritete u pravcu još viših standarda zaštite životne sredine i borbe protiv klimatskih promena.


Ministar rada i boračko-invalidske zaštite RS Petar Đokić posjetio Višegrad | 058.ba\nVLADA ĆE FINANSIJSKI PODRŽATI RAZVOJNI PROGRAM FKL-a\nVIŠEGRAD – Višegrad je u vrhu opština Republike Srpske u kojoj je proteklih godina, sredstvima Vlade Srpske, učinjeno mnogo na stambenom zbrinjavanju boračkih populacija, izjavio je Petar Đokić, ministar rada i boračko-invalidske zaštite Republike Srpske nakon razgovora sa načelnikom Višegrada Tomislavom Popovićem i njegovim saradnicima, kome je prisustvovao i Dražan Perendija, predsjednik Predsjedništva BORS-a.\n-Nastavićemo sa programom socijalnog zbrinjavanja radnika koji su u procesu privatizacije ostali bez posla. Vlada Srpske za te namjene u 2011. godini izdvojila je 20.000.000, a za ovu godinu planiran je iznos od 10.000.000 maraka, izjavio je Đokić.\nOn je istakao da je za Višegrad i šire područje od izuzetnog značaja izgradnja „Andrićgrada“ i Andrićevog Instituta.\n-Kada budu gotovi svi sadržaji ovog kompleksa Višegrad će biti u prilici da u punom kapacitetu realizuje sve turističke razvojne planove, koji su od izuzetnog značaja za Republiku Srpsku i širi region. Biće to centar za realizaciju brojnih kulturnih sadržaja. Jednom riječju ovaj projekat će, dugoročno gledano, značajno unaprijediti cijeli ovaj kraj, pa i region, uvezivanjem ljudi sa obadvije strane Drine putem prekograničnih projekata, precizirao je Đokić.\nĐokić je prije razgovora u opštini obišao proizvodne pogone Fabrike kugličnih ležajeva u Kustur Polju kod Višegrada, koja zapošljava 57 radnika i kompletnu proizvodnju izvozi.\n-Za kompletiranje postojeće i nabavku opreme za novu proizvodnu liniju Vlada Republike Srpske će iz sredstava podrške privrednog razvoja, te povoljnim komercijalnim kreditima, podržati razvojni plan ove fabrike, jer će se time omogućiti novo zapošljavanje, što je od velike važnosti, naglasio je Đokić.\nNačelnik Višegrada Tomislav Popović je izrazio očekivanje da će resorno ministarstvo pomoći stambeno zbrinjavanje preostalih dvadesetak najprioritetnijih boračkih porodica, te u program socijalnog zbrinjavanja uvrstiti i radnike višegradske Teks mode.\nOznake: Dražan Perendija, FKL, ministar, Petar Djokić


Gradonačelnik Trebinja Mirko Ćurić darovao je jutros krv u Službi za transfuzijsku medicinu Bolnice Trebinje, u okviru dvodnevne akcije darivanja krvi Gradske uprave Trebinje, u kojoj su krv darovali i zamjenik gradonačelnika Dražen Bošković, kao i brojni uposlenici i funkcioneri.\nKrv je do sada darovalo dvadesetak službenika i funkcionera Gradske uprave Trebinje, jer se akcija odvijala i juče, a neki od njih će, zbog vakcijanacije protiv korone ili drugih okolnosti, krv darovati u narednih desetak dana.\n“Trebinje je, između ostalog, prepoznatljivo i po ovoj vrsti humanosti, pa kada svi mogu, zašto ne može i gradonačelnik darivati krv, jer funkcije budu i prođu”, kazao je darujući krv gradonačelnik Ćurić koji je od ranije davalac krvi i do sada je preko 15 puta darivao najdragovjeniju tečnost.\nOn kaže da Trebinje, ali i rukovodstvo ovoga grada, treba da prednjači u ovakvim akcijama, jer humanosti ovom gradu nikada nije nedostajalo.\nNačelnik Službe za transfuzijsku medicinu Bolnice Trebinje dr Dragan Šarenac je pojasnio da je akcija ovog aktiva osamnaesta po redu u ovoj godini, u kome je vremenu prikupljeno preko 550 jedinica krvi, što je prošlogodišnji nivo.\n„Ove dvije godine su posebne godine u kojim su brojke manje u odnosu na vrijeme prije pandemije korona, ali ono što je najznačajnije je da krvi uvijek ima za liječenje naših pacijenata i nijedan pacijent Bolnice Trebinje nije uskraćen za ovu vrstu medicinske pomoći“, kazao je doktor Šarenac.\nOn dodaje da je u protekloj godini bila smanjena i potreba za transfuzijama krvi, pa su u skladu sa tim i prikupljanja manja, dodajući i činjenicu da su neke akcije i otkazivane zbog aktuelne epidemiološke situacije.


MIROSLAV PAROVIĆ O VELEIZDAJI: Vučić je prvi lider koji je samovoljno odustao od energetskog bogatstva - Naša Borba\nMIROSLAV PAROVIĆ O VELEIZDAJI: Vučić je prvi lider koji je samovoljno odustao od energetskog bogatstva\nEnergetski sporazum koji će Beograd i Priština očigledno vrlo brzo potpisati predstavlja još jednu kapitulaciju Aleksandra Vučića kojom plaća svoj opstanak na vlasti”, kaže za Danas Miroslav Parović iz Narodnog slobodarskog pokreta.\nNapominje da će, tim sporazumom biti legalizovano potpuno izdvajanje prenosne elektro mreže iz sistema upravljanja Republike Srbije, ujedno biće i faktički ugašen EPS na sveru KiM i zamenjen novom firmom koja će poput Telekoma biti osnovana prema zakonima tzv Republike Kosovo.\n“Tome svemu treba pridodati i rešavanje konačnog statusa jezera Gazivode koje je važno za termoelektrane u Obiliću i to po modelu iz Vašingtonskog sporazuma. Zauzvrat nije čak ni postavljeno, a kamoli rešeno bilo koje pitanje koje se tiče prava države Srbije koja je decenijama iz sopstvenih srestava razvijala kapacitete za proizvodnju uglja i električne energije na KiM”, objašnjava Parović.\nOn ocenjuje da je Vučić prvi i jedini lider neke države koji je samovljno odustao od energetskog bogatsva na nekom delu svoje teritorije, ili makar teritorije koja je u statusu zamrznutog konflkta i to u trenutku kada se na tlu Evrope vodi rat za energente.\nDa podsetimo specijalni predstavnik Evropske unije za dijalog Beograda i Prištine saopštio je danas da su Kosovo i Srbija usvojili Mapu puta za primenu energetskog sporazuma.\n„Ovo je veliki korak napred“, napisao je Lajčak na Tviteru. Lajčak se danas u okviu nove runde dijaloga Beograda i Prištine na tehničkom nivou odvojeno sastao sa glavnim pregovaračima Prištine i Beograda, Besnikom Bisljimijem i Petrom Petkovićem.\nPrethodni tekstDŽEVAD GALIJAŠEVIĆ: Vučić je izdao Srbiju, Republiku Srpsku i Srbe u Crnoj Gori\nSledeći tekstNEBOJŠA STEFANOVIĆ: Đuka mesečno od Papića dobija 240.000 (VIDEO)


KKCZ: Meč sa Real Madridom odložen za ponedeljak - Sputnjik Srbija\nKKCZ: Meč sa Real Madridom odložen za ponedeljak\n14:05 14.01.2021 Preuzmite kraći link\nKK Crvena zvezda obavestio je javnost da je utakmica sa Real Madridom, koja je trebalo da se odigra u sredu 13. januara, pomerena za ponedeljak 18.1. u 19 časova.\nCrveno-beli u sredu su bili u neizvesnosti sve do 14 časova kada je Evroliga saopštila da se utakmica ipak odlaže zbog loših vremenskih uslova u prestonici Španije.\nPista je bila zaleđena i nije bilo bezbedno otputovati u Madrid, te su izabranici Dejana Radonjića ostali u Beogradu.\nDan kasnije Zvezda se oglasila:\n„Meč koji je prvobitno bio planiran da se odigra u sredu 13.01.2021.godine, odložen je zbog izuzetno loših vremenskih prilika i obilnih snežnih padavina u Madridu, zbog čega avion sa ekipom Crvene zvezde nije bio u mogućnosti da doputuje u Španiju“, navodi se i dodaje:\n„KK Crvena zvezda obaveštava javnost da će se utakmica 19. kola Evrolige sa Realom u Madridu odigrati 18. januara sa početkom u 19 časova“.\nZvezda je u četvrtak otputovala u Valensiju gde je u petak od 21 sat očekuje duel sa istoimenom ekipom.